Ярим очликда яшаётган Туркманистонда имомлар президентнинг душманларини лаънатламоқда\n27 феврал 2020, Тошкент вақти: 03:45\nАшхабоддаги масжидлардан бири.\nТуркманистон пойтахти Ашхабод масжидларида жума намози маърузаларида имомлар намозхонларни президент Гурбангули Бердимуҳаммедовни севишга, унга Аллоҳдан сиҳат-саломатлик ҳамда узоқ умр тилашга чақирмоқда.\nОзодлик радиоси туркман хизматининг жума намозига борган мухбирлари мана шундай воқеага гувоҳ бўлганлар.\nТуркманистонда жума намозларида президентни алқаш анъанага айланган, бироқ яқиндан бери алқаш билан бир қаторда Бердимуҳаммедовнинг душманларига лаънатлар айтилмоқда.\n“Аллоҳ уни барча балолардан ўзи сақлайди ва душманлари у кишининг оёқлари остида хору зор бўладилар”, деб айтишмоқда имомлар.\nСўнгги йилда Туркманистонда озиқ-овқат тақчиллиги кучайиб бораётгани сезилмоқда, бунинг ортидан аҳоли орасида норозилик ҳолатлари бўлаётгани кузатилди.\nОзиқ-овқат маҳсулотлари нархи кескин кўтарилиб кетгани муносабати билан ҳукумат нон¸ ун¸ ўсимлик ëғи ҳамда тухумни жон бошига қараб тарқатишга ўтди.\nОзодликнинг туркман хизматига кўра¸ ҳукумат ҳар бир оилага бир ойда 50 килограмм ун бериш тартибини жорий қилган.\nБозордаги бир қоп ун нархи¸ айтилишича 60 доллар атрофида ва бу ҳукумат дўконларида тарқатилаëтган ундан тўрт баравар қимматдир.\nГермания Конституцион суди эвтаназияни тақиқлашни ноқонуний деб топди\nАвстралиялик олим David Goodall 2018 йили Швейцарияда эвтаназия орқали ўз ҳаëтига нуқта қўйди ва ўлими олдидан жаҳон ҳукуматларини эвтаназияни легаллаштиришга чақирди.\nГермания Конституцион суди парламентнинг тиббиëт ходимлари ëрдамида ўзини ўлдиришни тақиқлаш қарорини антиконституцион деб топди.\nБеморларга ўз ҳаëтини тўхтатишга ëрдам берувчи гуруҳлар фаолияти Германия Бундестаги томонидан 2015 йили тўхтатиб қўйилган эди.\n26 февраль куни бу қарор устидан шикоятни кўриб чиққан Конституцион суд ҳакамлари инсоннинг ўзи истаган пайтда ўлиш ҳаққи унинг фундаментал шахсий ҳуқуқлари деган тўхтамга келди.\nСуд¸ ўз жонига қасд қилиш ëхуд эвтаназия воситасида ўлишни ана шу ҳуқуқлар сирасига киритди.\nАйни пайтда Конституцион суд қарори давлатнинг эвтаназияни қонунлар орқали тартибга солишини тақиқламайди.\n"Оғриқсиз ўлим" деб аталадиган эвтаназияни оғир хасталикка чалинган беморларга қўллаш дунëнинг 30 дан ошиқ давлатида легаллаштирилган.\nТрамп Россияга қарши санкцияларни яна бир йилга узайтирди\nАҚШ ва Россия президентлари.\nАҚШ президенти Дональд Трамп Украинадаги вазият муносабати билан Россияга жорий этилган санкцияларни яна бир йилга узайтирди ва санкциялар 2021 йилнинг 6 мартига қадар кучда қоладиган бўлди.\nОқ уй баëнотида Россиянинг санкцияларга асос бўлган ҳатти-ҳаракатлари ва сиëсати ҳамон АҚШ миллий хавфсизлиги ва ташқи сиëсатига таҳдид экани айтилади.\nРоссияга қарши санкциялар¸ Кремль Қрим ярим оролини аннексия қилиб¸ мамлакат шарқидаги сепаратчиларни қўллаб-қувватлаши ортидан 2014 йил сентябрида Обама маъмурияти томонидан жорий қилинган.\nРоссиянинг давлатга қарашли Сбербанк¸ Газпром¸ Лукойл ва Роснефть каби йирик ширкатлари ва Кремлнинг Қрим ишғолига бевосита алоқадор амалдорларини нишонга олувчи бу санкциялар ўшандан бери ҳар йили автоматик тарзда узайтириб келинмоқда.\nҚозоғистонлик намойишчилар Дулат Агадил ўлимига оид ҳақиқат очиқланишини талаб қилмоқда\nҲуқуқ фаоли Дулат Агадил ўлими муносабати билан Қозоғистоннинг қатор шаҳарларида хотира ва норозилик тадбирлари ўтказилмоқда.\n26 февраль куни ўнлаб қозоғистонлик намойишчи ИИВнинг пойтахт Нур-Султондаги тергов изолятори олдида тўпланди.\nТўпланганлар мухолифат фаоли Дулат Агадилнинг 24 февраль куни мазкур ҳибсхонада шубҳали тарзда ўлганига оид тафсилотлар очиқланиши ва ўтган ҳафта охиридаги намойишларда қўлга олинган фаолларнинг зудлик билан озод этилишини талаб қилдилар.\n25 февраль куни Нур-Султон полицияси Агадилнинг 24 февраль куни тергов изоляторида юрак хуружидан ўлганини билдирди.\nНорозилик намойишлари пайтида қўлга олинган ҳуқуқ фаоли тергов изоляторига олиб келинганидан бир неча соат ўтиб жон берди.\nАгадил яқинлари унинг юрак хасталигидан шикоят қилмагани ва спиртли ичимлик ичмаганини таъкидламоқда ва ҳуқуқ фаолининг тергов изоляторида қўлланилган қийноқлар қурбони бўлганини тахмин қилмоқда.\nЭронда коронавирусдан ўлганлар сони ошиб бормоқда\nТеҳрон касалхонасининг тиббиëт ходимлари.\n26 февралга келиб Эронда коронавирус юқтиргани аниқланганлар сони 139¸ вирусдан ўлганлар сони эса¸ 19 нафарга етди.\nБу ҳақда Соғлиқни сақлаш вазирлиги хабар тарқатди.\nВируснинг мамлакат турли ҳудудларида тарқаëтгани муносабати билан Эрон тиббиëт мутасаддилари аҳолини зарур бўлмаса¸ айниқса¸ вирус маркази бўлиб қолаëтган Қум шаҳрига сафар қилмасликка чақирди.\nАйни пайтда¸ Эрон президенти Ҳасан Руҳоний мамлакат бўйлаб тарқаб бораëтган эпидемияни тўхтатиш учун уч ҳафтагача вақт керак бўлишини билдирди.\nКоронавирусдан ўлганлар сони бўйича Эрон Хитойдан кейин иккинчиликка чиқди. Шунга қарамай¸ президент вебсайтида қўйилган хабарга кўра¸ ҳукумат бирор шаҳар ëки туманни карантин қилиш режасидан йироқ.\nЭрон президенти¸ коронавируснинг “душманлар қўлида мамлакатдаги иш ва ишлаб чиқаришни тўхтатиш учун қуролга айланишига йўл қўйилмаслигини” билдирди.\nБу баëнот арафасида АҚШ Давлат котиби Майк Помпео Эрон раҳбариятини коронавирус эпидемиясига оид ҳақиқатни очиқлашга чақирган эди.\nЖаҳон соғлиқни сақлаш ташкилоти мунтазам янгилаб бораëтган рақамларга кўра¸ 26 февралга келиб вирусга чалинганлар сони қарийб 81 мингга¸ ўлганлар сони эса¸ 2800 га яқинлашди.\nАҚШ Ҳиндистонга уч миллиард долларлик ҳарбий техника етказиб беради\nАҚШ Ҳиндистонга уч миллиард долларлик вертолётлар ва бошқа ҳарбий техникалар етказиб беради. Бу ҳақда Деҳлида бўлиб ўтган матбуот анжуманида АҚШ президенти Дональд Трамп маълум қилди. Унинг айтишича, икки мамлакат хавфсизлик ва киберхавфсизлик соҳасида ҳамкорликни кенгайтиради.\nФеврал ойи бошларида Россия Ҳиндистон учун С-400 зенит-ракета комплекслари ишлаб чиқара бошлагани ҳақида хабар берилган эди. Қиймати беш миллиард доллардан кўпроқ бўлган шартнома 2018 йил охирларида имзоланган. Ўшанда Вашингтон Россиядан қурол сотиб олиш Деҳлига санкциялар жорий қилинишига сабаб бўлиши мумкинлиги ҳақида баёнот берган, аммо чекловлар жорий қилинмаган.\nМатбуот анжуманида Трамп Ҳиндистон ва Қўшма Штатлар йирик савдо битимлари устида иш олиб бораётганини маълум қилди. АҚШ президентига кўра, бунга оид ҳужжатлар келаси йил имзоланиши кутилмоқда.\nТожикистон коронавирус туфайли Ўзбекистон ва Афғонистон чегарадаги назоратни кучайтирмоқда\nЭрон-Покистон чегарасидаги назорат-ўтказиш маскани, 2020 йил 25 феврали.\nЭрон, Жанубий Корея ва Афғонистонда коронавирус тарқалиши билан боғлиқ вазиятдан ташвишга тушган тожик расмийлари Афғонистон ва Ўзбекистон билан чегарада назорат кучайтирилганини билдирдилар.\nЭндиликда Афғонистондан келганларнинг ҳаммаси аэропортда санитар назоратидан ўтади – уларнинг тана ҳарорати ўлчанади, шунингдек, яшаш жойларида рўйхатга олинадилар. Бугунги кунга қадар бу каби чоралар фақат Хитойдан келганларга нисбатангина қўлланилган эди.\nТожикистон соғлиқни сақлаш вазири ўринбосари Мирхамуддин Камолзода 25 февраль куни Озодликнинг тожик хизмати билан суҳбатда бу каби чоралар Ўзбекистон билан чегарада ҳам жорий қилиниши, чунки Жанубий Кореядан келаётган тожикистонликларнинг кўпи Тошкент орқали келишини маълум қилди. Жанубий Корея айни пайтда коронавирусга чалинган беморлар сони бўйича дунёдаги иккинчи мамлакат бўлиб ҳисобланади.\nТожик расмийларига кўра, бугунги кунда мамлакатда коронавирус юқиши билан боғлиқ ҳолат қайд этилган эмас. ССВ Хитойдан келган 882 шахс карантинга жойлаштирилгани, улардан 266 нафари шифокорлар назоратида турганини билдирган.\nҚозоғистон тергов изоляторида мухолифат фаоли вафот этди\n43 яшар Дулат Агадил 24 февраль куни тергов изоляторида шубҳали вазиятда жон берди.\nҚозоғистон пойтахти Нур-Султон шаҳар тергов изоляторида мухолифат фаоли Дулат Агадил вафот этди. Расмийлар фаолнинг юрак хасталигидан ўлганини иддао қилмоқда.\nПолиция билдирувида ëзилишича¸ 43 яшар Агадил душанба куни тергов ҳибсхонасига олиб келинган¸ кўп ўтмай бу ерга чақиртирилган Тез ëрдам унинг ўлганини қайд этган.\nРасмийларга кўра¸ мухолифат фаоли танасида ҳеч қандай жароҳат излари йўқ¸ айни пайтда ўлим юзасидан терговга қадар суриштирув олиб борилмоқда.\nДулат Агадил ўлими хабари тарқаши билан унинг ўнлаб тарафдори тергов изолятори олдида тўпланди. Улар 22 февраль куни мамлакатда ҳокимият ўзгариши талаби билан чиққан мухолифатчиларнинг ўзларига кўрсатилишини сўради. Йиғилганлардан бир гуруҳи шаҳар ўликхонаси¸ бошқаси эса¸ ИИВ биносига йўл олди.\nКўп ўтмай¸ норозиликка тўпланганлар полиция махсус кучлари томонидан қўлга олиниб¸ олиб кетилди.\nҚозоғистон ҳукуматини ижтимоий муаммоларни ҳал қилиш¸ фуқаролар ҳақ-ҳуқуқлари ва эркинликларини ҳурмат қилишга чақириб келган Агадил¸ ўлимига қадар бир неча марта маъмурий жавобгарликка тортилган 2019 йили 60 кундан кўпроқ вақтни қамоқда ўтказган.\nМиср собиқ президенти Ҳусни Муборак вафот этди\nҲусни Муборак Мисрни қарийб 30 йил бошқарди.\n25 февраль куни Миср ахборот агентликларининг билдиришича¸ мамлакат собиқ президенти Ҳусни Муборак 91 ëшида Қоҳира касалхонасида вафот этди.\n2011 йил февралида давомли норозилик намойишларидан сўнг амалга оширилган ҳарбий тўнтариш орқали ҳокимиятдан четлатилган Ҳусни Муборак Мисрни қарийб 30 йил бошқарди.\n2012 йил июнида Муборак суд томонидан намойишчиларни ўлдиришга буйруқ беришда айбдор деб топилиб¸ умрбод қамоққа ҳукм қилинган эди.\n2017 йил март ойида юқори инстанция суди бу ҳукмни бекор қилиб¸ Муборакни озодликка чиқарган эди.\nКоррупцияда айбланаëтган Арманистон собиқ президенти устидан суд бошланди\nАрманистонни 10 йил бошқарган собиқ президент Серж Саркисян.\n25 февраль куни Ереванда Арманистон собиқ президенти Серж Саркисян устидан маҳкама жараëни бошланди.\n2018 йилги норозилик намойишлари ортидан ҳокимиятдан ағдарилган Саркисян 1 миллион доллардан ошиқ давлат маблағини ўзига яқин бизнес компанияси воситасида ўзлаштирганликда айбланмоқда.\nАйбловга кўра¸ 2013 йили ўғирланган бу маблағ фермерларга субсидияланган дизель ëнилғиси ажратишга мўлжалланган бўлган.\nАрманистонни 10 йил бошқарган собиқ президент ўзига қўйилган айбларни “сиëсий мотивларга асосланган” деган иддао билан рад қилмоқда.\nАгар бу айблов судда тасдиғини топса¸ собиқ президент 8 йилгача қамалиши мумкин.\nАйни иш доирасида Арманистон собиқ Қишлоқ хўжалик вазири¸ унинг ўринбосари - жами беш собиқ амалдор маҳкамага тортилган.\nАрманистон жорий президенти Николь Пашинян ҳокимиятга келгунга қадар ҳам¸ ундан кейин ҳам Саркисян¸ унинг оиласи ва сиëсий шерикларини коррупцияда айблаб келмоқда.\nҲолливуд продюсери Ҳарви Вайнштейн жинсий тажовузда айбдор деб топилди\nҲарви Вайнштейн Нью-Йорк судида.\nҲолливуднинг энг машҳур продюсерларидан бири Ҳарви Вайнштейн Нью-Йорк судининг маслаҳатчилар ҳайъати томонидан жинсий тажовуз¸ хусусан¸ сексуал агрессия ва зўрлашда айбдор деб топилди.\n24 февраль куни ҳайъат собиқ продюсерни унга қўйилган беш айбловдан иккитасида айбли деб топди.\nСуд ҳукми 11 март куни эълон қилинади. Агар Вайнштейнга қўйилган «агрессив жинсий ҳужум» айби ўз тасдиғини топса¸ у умрбод қамоққа ҳукм этилиши мумкин. Қўйилаëтган айблардан иккитаси 25 йилгача¸ учинчиси эса 4 йилгача қамоқ жазоси берилишини кўзда тутади.\n2017 йил октябрида Ҳолливуднинг қатор таниқли актрисалари Вайнштейнни жинсий тажовузда айблагани ортидан¸ қудратли продюсер ўз ширкати бошқаруви¸ шунингдек АҚШ киноакадемияси аъзолигидан ҳайдалган эди.\nҲозирга қадар Вайнштейнни жинсий тегажоқлик ва тажовузда айблаб чиққан актрисалар сони 80 нафарга етди. Улар орасида бир неча Оскар мукофоти совриндорлари¸ хусусан¸ Гвинет Пэлтроу, Ума Турман, Сальма Ҳайеклар бор.\nВайнштейн тегажоқлигига учраган аëлларнинг чиқиши дунë бўйлаб хотин-қизларнинг жинсий тажовузга қарши #MeToo ("мени ҳам") ҳаракатига туртки бўлди.\nБу ҳаракатга қўшилган аëллар ўзларининг қудратли ва бадавлат эркаклар тажовузига нишон бўлгани ҳақида очиқ гапира бошладилар.\nҲолливуднинг энг муваффақиятли продюсерларидан саналган Вайнштейн студиясида Оскар мукофотини олган кўплаб фильмлар суратга олинган.\nСССРнинг сўнгги маршали Дмитрий Язов 96 ëшида вафот этди\nРоссия Мудофаа вазири Сергей Шойгу маршал Язовга Россиянинг энг олий орденларидан бирини тақмоқда.4 февраль¸ 2020 йил\nСССР Мудофаа вазири¸ совет иттифоқининг сўнгги маршали Дмитрий Язов 96 ëшида Москвада вафот этди.\nБу ҳақда Россия Мудофаа вазирлиги маълум қилди.\nИккинчи жаҳон урушига кўнгилли аскар бўлиб кетган Язов¸ СССР ҳарбий академиясини тугатганидан сўнг¸ совет иттифоқининг Куба ва Чехословакиядаги ҳарбий амалиëтларида қатнашган.\n1987 йили СССР Мудофаа вазири этиб тайинланган Язов¸ совет иттифоқи маршали унвони берилган сўнгги шахсдир.\n80-йиллар охирида КПСС томонидан ўз суверенитетини талаб қилган республикалар аҳолисига қарши куч қўллаш ваколати берилган Язов¸ Литва мустақиллигидан сўнг ҳарбий жиноятларда айбланиб¸ сиртдан 10 йиллик қамоққа ҳукм этилган.\nЯзов 1991 йил августида Михаил Горбачëвни ҳокимиятдан ағдаришга уринган ГКЧП аъзоси бўлган. Горбачëв билан музокарага борган пайтида ҳибсга олинган Язов¸ кўп ўтмай ундан телевидение орқали узр сўраган.\nАммо кейинчалик ëзган хотираларида бу кечиримни босим остида сўрагани ва 1991 йилги воқеаларни давлат тўнтаришига уриниш деб баҳоламаслигини айтган.\n1994 йилда Язов амнистия қилиниб¸ Россия Мудофаа вазирлигида турли маслаҳатчилик лавозимларида ишлаган. Вафотидан 20 кун аввал Путин томонидан олий даражали ватан олдидаги хизматлари учун Ордени билан тақдирланган.\nЖССТ коронавирус пандемияси хавфидан огоҳлантирди\nЖССТ бош директори Тедрос Адханом Гебрейесус.\nЖаҳон ҳамжамияти коронавируснинг эҳтимолий пандемиясига тайёр бўлиши лозим. Бу ҳақда 24 февраль куни Жаҳон соғлиқни сақлаш ташкилоти бош директори Тедрос Адханом Гебрейесус билдирди.\nЖССТ дунёнинг турли жойларида, хусусан, Италия, Жанубий Корея, Эрон ва Суданда коронавирус юқтириб олаётганлар сони кескин ошиб бораётганидан қаттиқ ташвишга тушганини билдирган.\nГебрейесус бугунги кунда коронавирус тарқалишига нисбатан “пандемия” сўзи ҳақиқатни акс эттирмаса-да, қўрқинчли тус олиб бораётганини урғулаган.\n“Пандемия” сўзи юнонча “пан” (барча) ва “демос”дан (одамлар) ясалган бўлиб, мутахассислар бу сўзни хасталик сайёранинг турли бурчакларида бир вақтнинг ўзида тарқалган пайтда ишлатадилар.\nХХР Соғлиқни сақлаш миллий комиссияси тарқатган сўнгги маълумотларга кўра, COVID19 вируси туфайли Хитойда қурбон бўлганлар сони 2663 нафарга етган. Хитойдан ташқарида эса яна 30 киши коронавирус туфайли ҳаётдан кўз юмган. Шу кунгача янги вирус билан хасталаниш ҳолатлари дунёнинг 30 мамлакатида аниқланган.\nҚирғизистон Олий суди бугун Азимжон Асқаров ишини қайта кўриб чиқади\nҲуқуқ фаоли Азимжон Асқаров.\nҚирғизистон Олий суди 25 февраль куни жалолободлик ҳуқуқ фаоли Азимжон Асқаровнинг кассация тартибидаги шикоят аризасини кўриб чиқади.\nБу ҳақда Озодликнинг қирғиз хизматига ҳуқуқ фаолининг адвокати Валерьян Вахитов маълум қилган.\nБу Асқаров учун сўнгги маҳкама эканини урғулаган адвокат суд яхши натижа билан тугашига умид қилаётганини қайд этган.\n“Кассация тартибидаги ариза Чуй вилоят судининг 2016 йил 29 январида чиқарган ҳукми юзасидан берилган. Маълумки, 2016 йили Чуй вилоят суди Азимжон Асқаров иши бўйича очилган янги тафсилотларни ўрганиб чиқиб, 2010 йили Бозорқўрғон туман судининг “умрбод қамоқ жазосига ҳукм қилинсин” деган ҳукмини ўз кучида қолдирганди”, деди Валерьян Вахитов.\nАзимжон Асқаров 2010 йилда Қирғизистон жанубида содир бўлган қонли ҳодисалардан кейин тартибсизликлар уюштирганлик ва милиция ходимини ўлдиришда қатнашганлик гумони билан қўлга олинган. Барча инстанциялардаги судлар қарори билан у умрбод қамоқ жазосига ҳукм қилинган.\nГерманияда “Мерседес” ҳайдовчиси карнавал иштирокчиларидан 30 кишини жароҳатлади\nГерманиянинг Фолькмарзен шаҳрида "Мерседес" русумидаги автомобиль ҳайдовчиси машинасини карнавал иштирокчилари устига ҳайдаши оқибатида камида 30 киши жароҳат олди.\nҲодиса гувоҳларига кўра, ҳалок бўлганлар йўқ, бироқ жароҳатланганлардан етти нафари оғир аҳволда, улар орасида болалар ҳам бор.\nПолиция маълумотига кўра, ҳайдовчи тартиб посбонлари томонидан қўлга олинган.\nГувоҳларнинг таъкидлашларича, ҳайдовчи автомобилни оломон устига ҳайдар экан, газни босган. Айрим маҳаллий нашрлар 29 ёшли германиялик ҳайдовчи ҳодиса чоғида маст бўлганини ёзмоқда. Полиция ҳодиса сабабларини ўрганмоқда.\n2016 йил декабрида Берлиндаги Рождество бозори яқинида юк машинаси оломон устига бостириб бориши оқибатида ўнлаб киши ҳалок бўлган, 50 киши жароҳат олган эди. Расмийлар ҳодисани теракт, дея баҳолаган.\nТожикистон Эрон билан авиақатновларни бекор қилди\nЭрон Хитойдан ташқарида коронавирус тез тарқаëтган давлатлардан бирига айланди.\nЭронда коронавирусга чалинганлар ва бу вирус оқибатида ўлганлар сони ошиб бораëтган бир вазиятда¸ Тожикистон ҳукумати Эрон билан авиақатновларни 24 февралдан бошлаб тўхтатиб қўйди.\nБу ҳақда мамлакат фуқаролик авиацияси агентлиги маълум қилди.\nБу қарор арафасида Тожикистон Эрон билан қуруқлик чегараларини тўлиқ ëпишга қарор қилди.\nЭрондаги ярим расмий ILNA агентлиги¸ 24 февралга келиб коронавирус эпидемияси марказига айланган Қум шаҳрида 50 одамнинг вирус оқибатида вафот этгани ҳақида хабар тарқатди.\nБу хабарни инкор қилган Соғлиқ сақлаш вазири вирусга чалинганлар сонининг 61 та¸ ўлганларнинг эса¸ 12 та эканини билдирди.\nАфғонистон ва Форз кўрфазидаги қатор давлатлар яқинда Эрондан қайтган ўз фуқароларида коронавирус аниқланганини маълум қилди.\nШу муносабат билан минтақа давлатлари Эрон билан чегараларини ëпиб¸ ҳаво ва қуруқлик орқали борди-келдини номаълум муддатга тўхтатиб қўйди.\nНорозиликлар ортидан Хитойнинг Қирғизистондаги $275 миллионлик лойиҳаси тўхтатилди\nОт-Боши районида қурилиши режаланган саноат-савдо-логистика маркази лойиҳаси.\nҚирғизистон ҳукумати Норин вилоятининг От-Боши районида саноат-савдо-логистика маркази қуриш лойиҳаси тўхтатилганини эълон қилди.\nМазкур лойиҳа инвестори бўлган Хитой унга 275 миллион АҚШ доллари киритиши режалаган эди.\nҲукумат¸ район аҳолиси лойиҳага қарши норозиликлар намойишлари уюштириши ортидан уни ëпишга мажбур бўлди.\nШу муносабат билан мазкур қурилиш учун 200 гектар ер ажратиш ҳақидаги ҳукумат қарорининг бекор қилиниши ва инвесторга сарфлаган харажатини қоплаш мақсадида 45 миллион сўм қайтариши кутилмоқда.\nХитойлик бизнесмен Лю Ин ва қирғизистонлик тадбиркор Эмилбек Абдикадиров билан тузилган келишувга кўра¸ 200 гектар ер марказ қуриш учун 49 йилга ижарага берилиши¸ бу икки тадбиркор эса¸ давлат гарантияси аралашмаган 275 миллион доллар тўғридан-тўғри сармоя ëтқизиши керак эди.\nАммо бу лойиҳа ернинг хорижликларга ўтиб кетиши ва Қирғизистонда хитойликлар кўпайишидан чўчиган маҳаллий аҳолининг кескин қаршилигига учради.\nНорозиликлар ортидан инвесторлар 17 февраль куни марказ қурилишига оид келишувни бекор қилишга мажбур бўлди.\nТуркманистон собиқ президентлари парламент юқори палатасининг умрбод аъзоси бўлади\nТуркманистон собиқ президентлари умрининг охирига қадар мамлакат парламентининг Халқ маслаҳати деб номланадиган юқори палатаси аъзоси бўлади.\nТуркман конституциясига киритилиши режаланган ўзгартишлардан бири шуни назарда тутади.\n24 февраль куни давлатга қарашли матбуот агентлиги эълон қилган ўзгаришлар лойиҳасида собиқ президент ўз ихтиëри билан воз кечмаган тақдирда¸ унинг автоматик тарзда Халқ маслаҳати аъзоси бўлиши кўзда тутилган.\nМамлакатнинг амалдаги конституциясида собиқ президентлар тақдирига оид бирор аниқлама йўқ.\nЖорий конституцияда оғир хасталик боис президент ўз ваколатини бажара олмай қолган тақдирда¸ бу ваколатнинг Мажлис раисига ўтиши айтилади.\nЯнги таҳрирдаги конституцияга кўра¸ Мажлис парламент қуйи палатасига айланади.\nПрагадаги Россия элчихонаси олдидаги майдонга Борис Немцов номи берилди\nРоссия элчихонаси биноси.\nПрага шаҳар кенгаши қарори билан Чехия пойтахтидаги Россия элчихонаси олдидаги майдонга Кремль ва Путиннинг ашаддий танқидчиси Борис Немцов номи берилди.\nҲозиргача "Под каштани" деб номланган майдон расман 27 февраль куни қайта номланади. Шу куни таниқли россиялик сиëсатчи Борис Немцовнинг ўлдириб кетилганига 5 йил тўлади.\nПрага шаҳар кенгаши депутатларига кўра¸ Россия элчихонаси олдидаги майдонга Немцов номини бериш Россия мухолифати ва инсон ҳақлари ҳимоячилари билан бирдамлик ифодасидир.\nЧехиянинг россияпараст президенти Милош Земан Прага шаҳар депутатларининг бу қарорини танқид қилди ва уни “очиқдан-очиқ сиëсий ҳаракат” дея баҳолади.\nҲозирга қадар дунëнинг бир қатор шаҳарларида Борис Немцов номи берилган кўча¸ майдон ва иншоотлар пайдо бўлди.\nХусусан¸ 2018 йил февралида Вашингтонда Немцов-плаза очилган бўлса¸ Вильнюс ва Киевда Борис Немцов майдони пайдо бўлди.\nПутин сиëсатининг кескин танқидчиси бўлган Борис Немцов 2015 йил 27 февраль куни Кремль девори қаршисида отиб ўлдирилган эди. Ҳозиргача бу қотиллик ижрочилари сифатида беш киши маҳкама қарори билан жазога тортилди. Аммо тергов қотиллик буюртмачиларини ҳозиргача аниқлаган эмас.\nАҚШ президенти Ҳиндистонга келди\n"Намасте Трамп" учрашуви.\n24 февраль куни АҚШ президенти Дональд Трамп расмий сафар билан Ҳиндистонга келди.\nГужарат штати маркази Аҳмадободга қўнган Вашингтон раҳбарини Ҳиндистон Бош вазири Нарендра Моди кутиб олди.\nТрампга сафар давомида унинг рафиқаси¸ ташқи сиëсат бўйича катта маслаҳатчи мақомига эга куëви Жаред Кушнер ва Савдо вазири Уилбур Росс ҳамроҳлик қилмоқда. Бу АҚШ президентининг кейинги 5 йил ичида Ҳиндистонга қилаëтган биринчи ташрифидир.\nТрамп ва Моди аэропортдан тўғри шаҳарнинг энг йирик крикет стадионига йўл олди. Бу ерда уюштирилган «Намасте Трамп» деб аталган тадбирда ўн минглаб ҳиндистонлик иштирок этди.\n2019 йил сентябрида Ҳиндистон Бош вазирининг АҚШ сафари давомида АҚШдаги ҳиндистонликлар «Намасте Моди» деб номланган учрашув ўтказган эди.\nReuters агентлигининг билдиришича¸ Трамп сафари давомида¸ асосан¸ икки давлат ўртасидаги савдо тортишувлари боис шикаст етган ҳамкорликни қайта йўлга қўйиш мавзуси муҳокама этилади. Иккала давлат расмийлари¸ ҳамкорликнинг¸ айниқса¸ Хитой иқтисодий экспансияси фонида ўзаро манфаатли эканига алоҳида эътибор қаратмоқдалар¸ деб хабар қилди ўз манбаларига таянган Reuters.\nАйни пайтда¸ сафар арафасида Трамп Ҳинндистондан йирик савдо шартномалари билан қайтмаслик эҳтимолини тилга олди. Трамп таъкидича¸ АҚШ ва Ҳиндистон ўртасида жуда катта келишув лойиҳаси мавжуд¸ аммо бу ҳужжатнинг жорий йил ноябрь ойидаги сайловларга қадар имзоланиши ҳозирча аниқ эмас.\nАҚШ маъмурияти расмийларининг матбуотга билдиришича¸ Трамп сафари давомида Ҳиндистондаги диний эркинлик мавзуси ҳам тилга олинади.\nХитойда коронавирус қурбонлари сони 2600 кишига етди\nХитой Халқ Республикасида янги коронавирусдан ўлганлар сони 2592 нафарга етди. Бу ҳақда Хитой Соғлиқни сақлаш миллий комиссияси маълумот тарқатди.\nХабарларга кўра, бу мамлакатда касалликни юқтириб олганлар сони 77 минг нафардан ошган. Айни пайтда хасталикдан соғайганлар сони 24 минг 700 нафардан ошгани айтилмоқда.\nХитойдан ташқари янги коронавирус Эрон (8 киши), Жанубий Корея (7 киши), Япония (4 киши) ва Италия (3 киши) каби мамлакатларда ҳам одамлар умрига зомин бўлган.\nТрамп Толибон билан тинчлик битимини имзолашга ҳозирлигини билдирди\nАфғонистондаги АҚШ аскарлари (иллюстратив сурат).\nАҚШ президенти Дональд Трамп, агар Афғонистондаги сулҳ иш берадиган бўлса, толиблар билан тинчлик битими имзолашга тайёр эканини билдирди. Бу баёнотни Трамп якшанба куни Ҳиндистонга учиб кетиш олдидан журналистлар билан қилган мулоқоти чоғида берган.\nАввалроқ томонлар “зўравонлик даражасини пасайтириш” ҳафталигини эълон қилганлар. Мазкур тартиб 22 февраль тунидан кучга кирган.\nСулҳ охир-оқибат АҚШ қўшинларининг Афғонистондан олиб чиқиб кетилишига замин яратадиган тинчлик битими имзоланиши учун шарт-шароит яратиши керак.\n“Сизга маълумки, зўравонликка йўл қўймаслик бўйича муайян муддат белгилаганмиз. Бунинг бир ярим куни ўтди. Бундан буёғига нима бўлади - кўрамиз”, деган Трамп 19 йиллик урушдан кейин АҚШ қўшинлари учун “уйга қайтиш” вақти келганини қўшимча қилди.\nАфғонистонда ҳозирда 12 мингга яқин америкалик ҳарбий бор.\nАфғонистон оммавий ахборот воситалари ўтган икки кун ичида толиблар чекка ҳудудлардаги назорат-ўтказиш масканларига бир неча кичик ҳужумларни уюштирганлари ҳақида хабар қилганлар.\nАҚШ Давлат котиби Майк Помпео 21 февраль куни Қўшма Штатлар ва Толибон ҳаракати Афғонистондаги қуролли можарони сиёсий йўл билан изга солишда кўмак кўрсатиш ҳамда минтақада АҚШ ҳозирлигини камайтириш бўйича музокаралар олиб бораётганини билдирганди.\nТуркия коронавирус туфайли Эрон билан чегарасини ёпди\nТуркия коронавирус хавфи кучаяётган Эрон билан чегарадаги назорат-ўтказиш масканларини ёпишга қарор қилди. Бу ҳақда Онадўли ахборот агентлиги хабар қилади.\nМаълумотларга кўра, айни пайтда Арманистон ва Покистон ҳам Эрон билан чегараларини вақтинча ёпган. Афғонистон ва Грузия эса бу мамлакат билан авиақатновларни тўхтатишга қарор қилган.\nҚайд этилишича, коронавирус туфайли Эронда шу пайтгача 8 киши нобуд бўлган, вирус юқтириб олганлар сони эса 43 кишига етган.\nҚозоғистондаги митингларда юзлаб одам қўлга олинди\nОлмаотадаги митингдан лавҳа, 2020 йил 22 феврали.\nҚозоғистонлик ҳуқуқ фаоллари 22 февраль куни мамлакатнинг турли шаҳарларида ўтган митинглар чоғида 300 дан зиёд киши тутиб кетилганини айтмоқда.\nҚўлга олинганларнинг кўпи озод қилинган, айримлар эса маъмурий жавобгарликка тортилган.\nҲуқуқ фаолларига кўра, Олмаотада бўлиб ўтган митингда икки киши тан жароҳати олган.\nҚозоғистон ИИВ қўлга олинганлар сони бўйича ҳали маълумот берганича йўқ.\nШанба куни бўлиб ўтган митингда биргина Олмаотада 100 дан ортиқ митингчи қўлга олинган.\nНорозилик акциясига чиқишга одамларни Қозоғистон расмийлари танқидчиси, собиқ банкир Мухтор Аблязов чақирган. У тузган “Қозоғистон демократик танлови” (ҚДТ) ҳаракати мамлакатда экстремистик ташкилот деб топилиб, фаолияти тақиқланган. Европарламентнинг ўтган йилги резолюциясида ҚДТ “тинч мухолифат ҳаракати” дея таърифланган.\nЭронда коронавирусдан вафот этганлар сони 8 тага етди\nЭрон расмийлари коронавирусдан яна икки нафар киши ҳалок бўлганини хабар қилди. Бу билан Эронда янги COVID-19 вирусидан ҳалок бўлганлар сони 8 тага етди.\n23 февраль куни миллий телеканалда сўзлаган Соғлиқни сақлаш вазирлиги матбуот котиби Киануш Жаҳонпур мамлакат бўйлаб вирусни юқтирганлар сони 15 тага кўпайганини айтди. Бу билан Эронда вирусга чалинганларнинг умумий сони 43 га етди.\nЭрон коронавирусдан ҳалок бўлганлар сони энг юқори бўлган иккинчи давлатга айланди. 22 февраль куни Соғлиқни сақлаш вазирлиги мамлакат бўйлаб 785 одам вирусни юқтиришда гумонланаётганини билдирди.\nВирус янада кенг тарқалиши олдини олиш учун расмийлари чекловларни жорий қилди. Хусусан, қўшни Ироққа диний зиёратлар тўхтатилди.\nШунингдек, бир неча шаҳарда мактаб, университет ва кинотеатрлар ёпилди. Режалаштирилган профессионал спорт ўйинлари эса томошабинсиз ўтказиладиган бўлди.\n21 февраль куни Соғлиқни сақлаш расмийси Мину Муҳраз вирус Қомда қуёш энергияси заводини қураётган хитойлик ишчилардан тарқалган бўлиши мумкинлигини айтди.\nҲафта бошида Ироқ, Кувайт ва Саудия Арабистони Эронга муҳим рейсларни бекор қилди.\nВирус ўчоғи Хитойда бугунга қадар 2300 дан ошиқ одам ёстиғи қуриди.\nТрамп маслаҳатчиси: Россия Трамп сайлов кампаниясига кўмаклашаётгани йўқ\nАҚШ президенти Дональд Трампнинг миллий хавфсизлик бўйича маслаҳатчиси Роберт Чарльз О’Брайен\nАҚШ президенти Дональд Трампнинг миллий хавфсизлик бўйича маслаҳатчиси Роберт Чарльз О’Брайен Россия Трампнинг сайлов кампаниясига кўмаклашаётганини кўрсатувчи далилларни кўрмаганини айтди.\nКейинги кунларда бир неча АҚШ матбуот нашри АҚШ разведка расмийлари Конгресс аъзоларига Москва Трамп ҳамда Демократик партия номзоди Берни Сандерс кампаниясини қўллаётгани тўғрисида баёнот берганини хабар қилган эди.\nТрамп бу хабарларни демократларнинг навбатдаги «дезинформацияси» дея кескин қоралади.\nСандерс эса бу хабарлар ортидан Россия президенти Владимир Путинни «босқинчи» дея таърифлаб, уни АҚШ сайловларига аралашмасликка чорлади.\n- Очиғи, Путин ким президент бўлишини хоҳлаши мени қизиқтирмайди. Путинга айтмоқчи бўлган гапим эса аниқ: Америка сайловларига аралашма, — деди Сандерс.\nО’Брайен миллий хавфсизлик бўйича маслаҳатчи ўлароқ АҚШ разведкаси маълумотларини эркин кўра олишини айтиб,\n- Россия Трамп қайта сайланишига эришиш учун бирор чора кўраётганидан дарак берувчи ҳеч қандай маълумотни кўрмадим, — деди.\nOZODLIVE: Снос-2: Ўз уйини ўзи бузишга маҳкум аҳоли, пишлоқчи тадбиркорнинг Мирзиёевдан истаги, робот-официант сервиси\nOzodTa’sir: Прокуратура норозилик сифатида ўзига ўт қўйган аёл ишини назоратга олди\nПрокурор фермерга қарши “уруш очди”. 1000 бошдан ортиқ чорва қамалда қолди\nЎқувчи устози ўзини шафқатсиз калтаклаганини иддао қилмоқда(ВИДЕО)\nҲукумат ўзбек пахтаси бойкотини қандай бекор қилмоқчи?\nБМТ ишчи гуруҳи тожик мухолифати раҳбарлари ноҳақ қамалганини айтмоқда\nТошкентлик имом намозхонни “ваҳобий”деб изза қилди; масжидлар тўлиқ кузатувда эканидан огоҳлантирди (ВИДЕО)\nФирибгарликда айбланаëтган туяқушфуруш “Straus House” раҳбарлари устидан суд бошланади\nҚирғизистон Олий суди умрбод қамалган Азимжон Асқаров ишини яна қайта кўра бошлади\nГулнора Каримова Мирзиëевга ëзган хатида озодликка чиқиш учун $686 миллиондан воз кечишга тайëрлигини билдирди\nЎзбек аёли жинсий тажовузга учрагани тўғрисида шикоят қилишдан қўрқади\nСамарқандда собиқ сенатор ҳоким берган ерга қурилган 92 та уй бузилишга тушди (ВИДЕО)


Бухоролик қизфурушлар судланди\n22 апрел 2021, Тошкент вақти: 21:38\nНиғматовлар оиласи тўққизта қизнинг ўзларини айнан шу оила алдаб¸ хорижга фоҳишабозлик учун сотиб юборгани ҳақидаги шикоят аризаси асосида жаворгарликка тортилди.\nЙиллар давомида ўзбек қизларини хорижга фоҳишалик учун сотиб келган бухоролик Ниғматовлар оиласи одам савдоси билан шуғулланганликда айбланиб, жазога тортилди.\nЭр-хотин Ниғматовлар беш йил давомида икки ўғли ва бир қизи билан биргаликда ўзбек қизларини алдов йўли орқали хорижга фаҳш ишлари учун сотиб келишган.\nБухоро вилоят суди Ниғматовлар оиласининг беш нафар аъзосини айбдор деб топиб, жазога маҳкум қилди.\nБухоро вилоят жиноий ишлар суди судьяси Ҳайитова Ниғматовлар оиласига нисбатан суд ҳукм чиқаргани, лекин бу борада батафсил маълумот бера олмаслигини билдирди.\nБухоролик ҳуқуқ фаоли Шуҳрат Ғаниев Озодлик илтимосига кўра, Ниғматовлар оиласи билан боғлиқ маҳкама жараёни бўйича маълумот олишга муваффақ бўлди.\nМана ўша маълумотлар:\nСуд ҳукми билан 5 кишидан иборат жиноий гуруҳга ҳукм ўқилган. Бу 5 кишининг ҳаммаси битта оила аъзолари.\nОиланинг каттаси Исматулла Ниғматиллаев Иззатович, 1957 йилда туғилган. 6 йилга умумий тартибли колонияга озодликдан маҳрум қилинган. Унинг ўғли Ниғматов Миршоҳид Исматуллаевич, 1982 йилда туғилган. Унга уч йиллик умумий қамоқ жазоси берилган. Иккинчи ўғли Ниғматов Шоҳруҳ Исматуллаевич, 1987 йилда туғилган. У ҳам уч йиллик қамоқ жазосига ҳукм қилинган. Хотини Нажмиддинова Саида Фозиловна¸ 1960 йилда туғилган. Уч йиллик шартли жазо билан суд залидан озод этилган. Бундан ташқари¸ 1980 йилда туғилган қизи Ниғматова Нилуфар Исматуллаевна икки йиллик шартли жазо билан суд залидан озод этилган.\nБухоро шаҳрида яшовчи 51 ёшли Исматулла Ниғматов беш йилдан буён хотини, икки ўғли ва бир қизи билан биргаликда одам савдоси билан шуғулланиб келган. Ниғматовлар оиласининг Ўзбекистондаги турли вилоятларда яшовчи тўққиз нафар қизни фаҳш ишлари учун алдов йўли билан хорижга сотганлиги аниқланган.\nУлар Ўзбекистон жиноят кодексининг 135-моддаси¸ 173-модданинг учинчи қисми а ва б бандлари¸ 238-модданинг биринчи қисми бўйича айбдор деб топилган. Бу жинсий эксплуатацияга мажбурлаш ва жинсий эксплуатация йўли билан пул ишлаш. Асосий айблов одам савдоси билан шуғулланганлик. Суд жараëнида тўққиз нафар қизнинг фаҳш ишларига жалб этганлиги тўғрисида ариза тушгани ҳам аниқланган.\nБу қизлар қаердан дерсиз? Улар Сурхондарë¸ Бухоро¸ Самарқанд¸ Хоразм вилоятлари ва Тошкент шаҳридан. Бу қизларни қаерга жўнатганлар? Асосан БАА¸ Покистон¸ Хитой ва Туркия.\nКейинги пайтда Ўзбекистонда аёллар савдоси долзарб муаммолардан бирига айланмоқда. Хотин-қизлар арзон ишчи кучи сифатида мажбурлаб ишлатишдан кўра кўпроқ фоҳишалик мақсадида фойдаланиш учун сотилаяпти.\nЯқинда Тошкентда ҳам ўзбекистонлик йигирма нафар қизни ўғирлаб Қозоғистонга фаҳш ишлари учун сотган жиноий гуруҳ маҳкама жараёнига тортилди.\nТошкент шаҳар Чилонзор туман суди қарорига кўра, тошкентлик Илҳом Юсупов бошчилигидаги жиноий гуруҳ аъзолари Муродилла Оқмурзаев, Ғайрат Қосимов, Гулнора Аҳмедова Ўзбекистон Жиноят кодексининг 135-моддаси, яъни одам савдоси билан шуғулланганликда айбланиб, 10 йилдан 14 йилгача бўлган муддатга озодликдан маҳрум қилинди.\nREGNUM ахборот агентлиги тарқатган маълумотга кўра, ушбу жиноий гуруҳ қозоғистонлик шерикларидан ўғирланган йигирма нафар ўзбек қизининг ҳар бири учун 300 000 сўм, яъни тахминан 225 АҚШ доллари миқдорида ҳақ олишган.\nЎзбекистон бош прокуратураси маълумотига кўра, жорий йилда одам савдоси билан боғлиқ 436 та жиноий иш қўзғатилиб, 339 нафар одам жиноий жавобгарликка тортилган. Трафик қурбонлари орасида 166 нафар аёл ва 28 нафар вояга етмаган бола ҳам бўлган.


Қўшимча бўлимларда гол ўтказиб юборган "Барса" суперкубокни бой берди!\n18 январь, 2021, 03:39\nТеглар:Атлетик | Барселона | Суперкубок | Антуан Гризманн | Лионель Месси\nДраматик кечган учрашувда "Атлетик" кикич камбэк амалга оширди.\nИспания Суперкубоги финал учрашуви бўлиб ўтди. Унда "Барселона" ва "Атлетик" жамоалар ўзаро баҳс олиб борди. Ўйин бильбаоликларнинг 3:2 ҳисобидаги ғалабаси билан якунланди.\nДастлаб, 40-дақиқада Антуан Гризманн ҳисобни очган бўлса, орадан 2 дақиқа ўтиб, Де Маркос тарози паллаларини тенглаштирди. Ўйиннинг 77-дақиқасида Гризманн дублни расмийлаштириб, жамоадошларига ишонч бағишлади. Аммо бу каталонияликларнинг зарарига ишлади. "Атлетик" ўйиннинг сўнгги дақиқасида ҳисобни тенглаштирди. Қутқарувчи ролида Вильялибре!\nҚўшимча бўлимларни руҳий устунлик билан бошлаган бильбаоликлар 93-дақиқада ғалаба тўпини киритди. Иньяки Уильямснинг заргарона зарбаси олдида Тер Штеген ожиз қолди. Ўйин якунига қадар каталонияликлар катта босим билан ҳаракат қилди. Учрашувнинг 120-дақиқасида Лео Месси рақибини қўли билан уриб юборгани учун ҳакам томонидан четлатилди.\nШу тариқа, драматик кечган баҳсда "Атлетик" бош совринга эга чиқди!\nБарса Синди хужумку сал яхширок химоя ноль....Месси барсага жон куйдирма обруни борида кет...\n"Барселона" мухлислари учун ажойиб хушхабар! Гап Месси ҳақида\nПСЖнинг “қилиғи” Мессини қўрқитиб қўйди


фаол модда: 1 мг ёки 5 мг фолат кислотаси;\nёрдамчи моддалар: лактоза моногидрати, микрокристалл целлюлоза, олдиндан желатинланган крахмал, магний стеарати.\n1 мг дозали таблеткалар: бир қаватли, думалоқ шаклли, оч сариқ рангдан то сариқ ранггача бўлган таблеткалар, юқори ва пастки юзалари ясси, четлари қияли.\nТаблеткалар юзасида бироз нуқтали доғлар бўлишига йўл қўйилади. Синдирилганда лупа остида нисбатан бир ҳил структура кўринади;\n5 мг дозали таблеткалар: бир қаватли, думалоқ шаклли, сариқ рангдан тўқ сариқ ранггача бўлган таблеткалар, юқори ва пастки юзалари ясси, четлари қияли.\nТаблеткалар юзасида бироз киритмалар бўлиши мумкин. Синдирилганда лупа остида нисбатан бир ҳил структура кўринади.\nФармакотерапевтик гуруҳи: Антианемик воситалар. Фолат кислотаси ва унинг ҳосилалари.\nАТХ коди: В03ВВ01\nПрепарат қабул қилингандан кейин фолат кислотаси метаболизмни турли жараёнларида иштирок этувчи, кофермент вазифасини бажарадиган тетрагидрофолатгача тикланади. У мегалобластларни нормал етилиши ва нормобластлар ҳосил бўлиши учун зарур.\nЭритропоэзни рағбатлантиради, аминокислоталар (шу жумладан метионин, серин, глицин, ва гистидин), нуклеин кислоталари, пуринлар, пиримидинлар синтезида, холин алмашинувида иштирок этади. Тератоген омилларга нисбатан ҳимоя функциясини бажаради. Бундан ташқари, у йўлдошни нормал етилиши ва фаолият кўрсатишини таъминлашда иштирок этади.\nФолат кислотаси сперматазоидлар етилиши жараёнида катта аҳамиятга эга ва ундан эркаклар бепуштлигини даволашда фойдаланиш мумкин.\nФолат кислотаси танқислигида мегалобласт типдаги қон ишлаб чиқариш ривожланади, ҳомиладор аёлларда бу ҳолат ҳомилада туғма нуқсонлар (нерв найчасининг камчилиги, гидроцефалия) ривожланишига олиб келиши мумкин. Фолат кислотаси танқислигининг энг кўп учрайдиган оқибати шикастланган тўқималарнинг тикланиш қобилиятининг пасайиши ҳисобланади.\nФолат кислотаси меъда-ичак йўлларидан, асосан ўн икки бармоқ ва ингичка ичакдан яҳши ва тўлиқ сўрилади. У барча тўқималарда бир текис тақсимланади, орқа мия суюқлигида кўпроқ тўпланади. Қон плазмасидаги энг юқори даражадаги концентрациясига перорал қабул қилингандан 30 дан 60 минутдан кейин эришади.\nПлазмада глютамин кислотаси билан боғланиб кофермент ҳосил қиладиган фаол модда 5-метилтетрагидрофолатгача метаболизмга учрайди. Жигарда фолат кислотасининг умумий заҳирасининг 50% гача сақланади. Тахминан 70% қон плазмаси оқсиллари билан боғланади.\nГломеруляр фильтрация йўли орқали сийдикдан чиқарилади. 5 мг доза қабул қилингандан кейин фолат кислотаси сийдикдан 5 соатдан кейин чиқиб кетади.\nФолат кислотаси танқислиги билан боғлиқ бўлган анемиялар: дори воситалари ва ионлаштирувчи реакция чақирган макроцитлар анемия ва лейкопения; мегалобласт анемия, пострезекцион анемия, кекса ёшдаги пациентлардаги сидеробласт анемия, ичак яллиғланиши касалликлари (Крон касаллиги, носпецифик ярали колит) даги анемиялар; мальабсорбция синдроми (глютенли энтеропатия ёки целиакия), спруни даволаш ва олдини олиш;\nҳомиладорликни режалаштирган ва хавф гуруҳидаги аёлларда ҳомилада туғма нуқсонлар: нерв найчасининг нуқсонлари (гидроцефалия, мия чурралари, “бўри оғзи”, “қуён лаби”) ривожланишининг олдини олиш;\nфолат кислотаси антагонистлари (метотрексат, сульфаметаксазол-триметоприм мажмуаси, тиришишга қарши препаратлар (фенитоин, примидон, фенобарбитал) билан узоқ вақт даволаш;\nтўлақонли бўлмаган ёки сифатсиз овқатланиш билан боғлиқ бўлган фолат кислотаси танқислиги;\nсперматогенез пасайиши (олигоспермия) натижасида келиб чиққан эркаклар бепуштлигини даволаш;\nполиневритлар ва полинейропатиялар, шу жумладан алкоголь эиологияли.\nДаволаш мақсадида катталар ва эмизикли аёлларга суткада 5 мг гача буюрилади. Даволаш курси 20-30 кунни ташкил этади. 1 ойлик танаффус билан 2-3 курс ўтказиш тавсия қилинади. Препарат узоқ вақт қўлланилганда витамин В12 (цианокобаламин) билан мажмуавий қўллаш тавсия қилинади.\nҲомиладорликни режалаштираётган ва хавф гуруҳида бўлган аёлларга нерв найчасининг туғма нуқсонларини ҳомилада ривожланишини олдини олиш учун ҳомиладорлик юзага келишидан олдин 4 ҳафта давомида 5 мг дан буюрилади ва ҳомиладорликнинг биринчи уч ойи ичида давом эттирилади.\nТўлақонли бўлмаган ёки сифатсиз овқатланиш билан боғлиқ бўлган фолат кислотаси танқислигини олдини олиш учун-суткада 1-5 мг.\nДаволаш курси – 20-30 кун.\n1 ойдан кейин даволаш курсини қайта ўтказилиши тавсия қилинади.\nМегалобласт анемияда фолат кислотаси суткада 5 мг дан 4 ой давомида буюрилади.\nСпру, макроцитлар анемия, мальабсорбция, ичак яллиғланиш касалликлари, целиакия касалликлари бўлган пациентларга суткада 5-15 мг қабул қилиш тавсия этилади.\nМеъда-ичак йўллари томонидан: анорексия, кўнгил айниши, қорин дам бўлиши, қабзият, оғизда ачиқ таъм сезиш.\nИммун тизими томонидан: юқори сезувчанлик реакциялари, шу жумладан эритема, тошмалар, қичишиш, эшакеми, ҳансираш, анафилактик реакциялар, шу жумладан шок.\nФолат кислотаси ёки препаратнинг бошқа компонентларига юқори сезувчанлик, хафли ўсмалар, хавфли анемиялар, кобаламиннинг даволанмаган танқислиги.\nФолат кислотаси қон плазмасида фенобарбитал, фенитоин ва примидон концентрациясини пасайтириши мумкин ва шу орқали эпилептик ҳуружларини келиб чиқиш эҳтимолини оширади.\nХлорамфеникол ва котримаксазол фолат кислотасини метаболизмига таъсир этиши мумкин. Сульфасалазин фолат кислотаси сўрилиш даражасини пасайтириши мумкин. Фолат кислотаси метотрексатнинг токсик ва терапевтик таъсирига таъсир этиши мумкин.\nАнтибактериал препаратлар фолат метаболизмига таъсир этиши мумкин. Этанол ва аспирин фолат кислотаси чиқарилишини ошириши мумкин. Фолатлар литий самарадорлигини оширади. Азот оксиди фолат кислотасининг ўткир танқислигини чақириши мумкин.\nФлюороурацил билан бир вақтда қўллаш мумкин эмас.\nАлюминий ёки магний сақловчи антацид препаратлар фолат кислотаси ўзлаштирилишини камайтириши мумкин, шунинг учун пациентларга антацидларни фолат кислотасини қўллагандан 2 соат кейин қабул қилиш тавсия этилади.\nФолат кислотаси ичакда руҳни сўрилишини камайтириши мумкин.\nФолат кислотаси танқислигини орал контрацептивлар, туберкулёзга қарши препаратлар, алкоголь, фолат кислотаси антагонистлари – пириметамин, триамтерен, триметоприм, сульфаниламидлар чақириши мумкин.\nПрепарат этиологияси аниқланмаган анемияли пациентларга эҳтиётлик билан буюрилади, чунки фолат кислотаси касаллик гематологик кўрсаткичларини яхшилаб, хавфли анемиялар ташҳисига ҳалақит бериши ва шу орқали неврологик асоратлар кучайишига олиб келиши мумкин. Пернициоз анемияда препаратни фақат цианокобаламин билан бирга қўллаш керак. Қонда цианокобаламин концентрацияси камайиши хавфи бўлгани учун фолат кислотасини юқори дозаларда узоқ вақт қабул қилиш тавсия этилмайди.\nТаблеткалар лактоза сақлайди, шунинг учун уни жуда кам учрайдиган наслий галактозани ўзлаштираолмаслик, оғир лактоза етишмовчилиги ёки глюкоза-галактоза мальабсорбцияси бор пациентларга қўллаш тавсия этилмайди.\nКекса ёшдаги пациентлар учун узок вақт даволашни ўтказишдан олдин кобаламин сўрилиши тестини ўтказиш керак.\nБу дори воситаси соғлом ҳомиладор аёллар учун мўлжалланмаган , уларга пас дозаларни тавсия этиш мумкин, лекин фолат кислотаси танқислиги бўлган ҳомиладор аёлларга ёки нерв найчаси нуқсонлари рецидиви хавфи бор аёлларга буюриш керак.\nҲомиладорлик ёки эмизиклик даврида қўлланиши\nҲомилада туғма нуқсонлар: нерв найчаси нуқсонлари (гидроцефалия, мия чурраси, “бўри оғзи”, “қуён лаби”) ривожланишининг олдини олиш учун тавсия қилинган дозаларда ҳомиладорликни режалаштираётган ёки хавф гуруҳидаги аёлларга қўллаш кўрсатилган.\nПрепаратни тасия этилган дозаларда эмизиш даврида қўллаш мумкин.\nФолат кислотаси кўкрак сути таркибига ўтади.\nТуғма нуқсонлар ва нерв найчасининг баъзи нуқсонлари бўлишини фолат кислотаси танқислиги ёки фолат кислотаси метаболизмининг бузилиши билан боғлаш мумкин.\nБаъзи дори воситалари, масалан, тиришишга қарши, ўсмаларга қарши препаратларнинг ҳомиладорликнинг бошланғич даврларида фолат кислотаси метаболизмига аралашуви ёки фолат кислотаси танқислигини келтириб чиқариб туғма аномалияларга олиб келади.\nВитамин ёки унинг метаболитларининг йўқлиги беихтиёр аборт юз бериши ва ҳомила ривожланиши секинлашишига олиб келади.\nАвтотранспортни бошқариш ёки бошқа механизмлар билан ишлашда реакция тезлиги қобилиятига таъсири\nТегишли қўлланилганда фолат кислотаси автотранспортни бошқариш ёки бошқа механизмлар билан ишлаш қобилиятига таъсир этмайди.\nДозани ошириб юборилишининг ҳолатлари қайд қилинмаган. Жуда юқори дозаларда қўллаш пациентга зиён келтирмаслиги керак.\n50 таблеткадан контейнерда; 1 контейнердан қутида.


Нью Йоркда ўзбек йигитлар терроризмда айбланмоқда — Shermuhammad.Net\nБош саҳифа/Сиёсат/Нью Йоркда ўзбек йигитлар терроризмда айбланмоқда\nҚўшма Штатларда уч ўзбек йигити “Исломий давлат” экстремистик ташкилотини қўллаб-қувватлаганликда айбланиб, ҳибсга олинган. Иккиси Ўзбекистондан, бири Қозоғистондан.\nУчовлон “Исломий давлат” сафига қўшила олмаса, Америкада қонли хуружлар қилиш ниятида бўлган ва буни исботловчи далиллар етарли, дея билдирмоқда федерал расмийлар.\nЎзбекистонлик Абдурасул Жўрабоев ва қозоғистонлик Аҳрор Саидаҳметов Нью Йорк шаҳрининг Бруклин туманида федерал судга олиб келинди. Аброр Ҳабибов эса Флоридада сўроққа тутилди. Нью Йорк полиция комиссари Вилям Браттон:\n“Иккиси Сурияга жўнаб кетиш ниятида бўлган. Аҳрор Саидаҳметовни Нью Йоркнинг Кеннеди халқаро аэропортида ҳибсга олдик. Абдурасул Жўрабоевнинг ҳам келаси ой жўнаб кетиш учун билети бўлган. Уни Бруклинда ўз уйида ушладик. Сафарни ташкиллаштирган ва молиялаган учинчи шахс Аброр Ҳабибов Флоридада ҳибсга олинди”.\nБу шахслардан иккиси АҚШда доимий яшаш учун ҳужжатга эга бўлган. Бирининг визаси ўтиб кетган. Ҳуқуқ-тартибот идоралари эътиборини тортган нарса — улар ижтимоий тармоқларда қолдирган ёзув-хатлар.\n“Айбланувчилар нималарни режалагани ҳақида ўзлари ёзиб қолдирган. Агар “Исломий давлат”га қўшила олишмаса, АҚШнинг ўзида тўппонча, автомарик қуроллар сотиб олиб, полициячиларни ўлдиришга ҳаракат қилишини айтган”, — дейди Браттон.\nУлардан бири, агар Сурияга бора олмаса, президент Барак Обамани ўлдиришга сўз берган, дейди агентлар. Бу каби таҳдид жуда жиддий қабул қилинади. Федерал қидирув бюросига кўра, радикал тўдалар маълумот алмашиши учун асосий восита — интернет.\n“Федерал қидирув бюроси жиҳодчиларга доир разведка маълумотларини йиғиб боради ва шу асосда тезкор чоралар кўради. Айниқса бирор ҳол рўй бериши мумкин деб хулоса қилсак”, — дейди бюро ходими Диэго Родригез.\nЎзбеклар ҳибсга олингани ҳақидаги хабар катта жамоа яшайдиган Бруклинда шов-шув уйғотди. Оёққа тураётган бир жамият учун бу шумхабар, дейди фаоллар. Бу иш билан шуғулланаётган адвокат дейдики, радикал гуруҳларни аниқлаш учун қўлланадиган методларнинг ҳаммаси ҳам тўғри эмас.\n“Агар даъволар рост бўлса, АҚШ ҳукумати радикализмга мойил муслмонларни аниқлаш усулларини ўзгартириши лозим”, — дейди адвокат Адам Перлмуттер.\nЙигитлар кеча суд ҳузурига олиб борилган. Айбланувчилардан бирининг адвокати «мижозим бегуноҳ» дейди. Суд бу ишни март ойида яна бир кўришини билдирган. Маҳкама қачон бошланиши номаълум.\n“Америка Овози” Нью-Йоркнинг Бруклин туманида жойлашган «Ватандош» Ўзбек-Америка Федерацияси раҳбари Фарҳод Султонга телефон қилиб, қатор саволлар берди. Суҳбатдошимиз юқорида номи тилга олинган шахслардан бирини танийди. Энг катта муаммо, дейди Фарҳод Султон, ислом ҳақида илмсизлик. Тингланг.\n«Америка Овози» ўзбек хизмати материаллари асосида тайёрланди.\nАҚШ Ватандош терроризм


25 ёшли футболчи фаолиятини якунлади » Ўзбекистон янгиликлари – Zamin.uz\n18-07-2016 | 15:45\nZAMIN.UZ / Спорт / 18 Июл 2016 года628\n25 ёшли футболчи фаолиятини якунлади\nУкраиналик ярим ҳимоячи Виталий Виценец футболчилик фаолиятини якунлади. Бу ҳақда унинг агенти Вадим Шаблий ўзининг Instagram саҳифасида маълум қилган. Агентнинг сўзларига кўра, "Шахтер" клуби тарбияланувчисини сўнгги вақтларда жароҳатлар доимий тарзда безовта қилиб келган, шунинг учун футболчи карьерасини якунлашга қарор қилди.Бироқ у энди ишсиз қолмайди. Виценец Вадим Шаблий ProStar компаниясида ишлайдиган бўлди.ЭСлатиб ўтамиз, Виталий Виценец шу вақтгача "Шахтер", "Зарю", "Ильичевец" ва "Севастополь" каби жамоаларда тўп сурган. У сўнгги расмий ўйинини 2013 йилда ўтказган.


Худжанд-Климат (узб. яз)\nХўжанд иқлимий ҳолатининг ўзгариши ва унинг оқибатларини юмшатиш йўллари\nИқлим ўзгариши – Ер иқлимнинг умумий суратда ва унинг алоҳида минтақаларида вақт ўтгани сари, ўн йилликлардан то миллион йилларгача бўлган даврга тенг кўпйиллик кўрсаткичлардан статистик ишончли ўлчовлар четланишида ифодаланувчи ўзгаришдир.\nСайёрамиз ёши тахминан 4,5 миллиард йилга тенг. Ушбу давр мобайнида Ер буткул ўзгарди. Атмосфера таркиби, сайёранинг вазни, иқлим – бошида уларнинг бари бутунлай ўзгача бўлган. Тектоник плиталар тўқнашди, янги тоғ тизимлари юзага келди, сайёрада денгиз ва океанлар пайдо бўлди, янги материклар юзага келди, йўқолди, чегаралари ва ўлчамлари ўзгарди. Ер секинроқ айлана бошлади. Илк ўсимликлар юзага келди, кейин ҳаёт бошланди. Бинобарин, ўтган миллиардлаб йиллар давомида сайёрада нам айлануви, иссиқлик айлануви ва атмосфера таркибида туб ўзгаришлар рўй берди. Иқлим ўзгариши Ернинг бутун "умри" давомида рўй берди. бу жараён яна узоқ давом этади. .\nТОЖИКИСТОНДА ИҚЛИМИЙ ЎЗГАРИШЛАР\nТожикистон Марказий Осиёнинг тоғли қисмида жойлашган мамлакатдир. Умумий майдони – 143 100 кв. км. Шимол ва жанубда Тожикистон Ўзбекистон ва Қирғизистон билан, жанубда – Афғонистон, шарқда – Хитой билан чегарадош.\nТоғлар Тожикистон ҳудудининг 93 фоизини эгаллайди, бунда ҳудуднинг қарийб ярми денгиз сатҳидан 3000 метр баландликда жойлашган. Тожикистон географияси ғарбда саҳролар ва яримсаҳролар, шарқда Тибет платоси, Ҳиндикуш ва Тянь-Шаннинг баҳайбат тоғ тизмалари билан характерланади ва ўта хилма-хил табиий-иқлимий шароитларни юзага келтиради.\nБаландликка қараб, ўртача йиллик ҳарорат жанубда 17 °С дан то Помирда -6 °Сгача ўзгаради. Шарқий Помир иқлимий зоналарининг фавқулодда турфа хиллиги билан машҳур, бу ерда ҳарорат диапазони -63 °C ва 47 °C оралиғида бўлади. 1940–2000 йилларда Тожикистоннинг аксарият туманларида ва баланд тоғ ҳудудларида ҳаво ҳарорати 0,5 до 1 °Сгача кўтарилди, бунда баъзи туманларда ҳарорат кўтарилиши 1°Сдан ҳам баланд бўлди.\nМАЪЛУМОТНОМА: Тожикистоннинг текислик ҳудудида ҳарорат кўтарилиши ҳар ўн йилда 0,1-0,2ºСни ташкил қилди. 65 йил ичидаги энг катта ўсиш Хўжандда кузатилди – 0.3ºС. Хўжандда ҳароратнинг айтарлик ўзгармагани, кўпроқ, суғоришнинг ривожланиши ва салқинлатувчи таъсир кўрсатадиган Қайроққум сув омбори қурилиши билан боғлиқ. (Манба: БМТ ИЎДКга Тожикистон иккинчи миллий ахбороти)\nБМТ ИЎДКга Тожикистон иккинчи миллий ахборотига кўра, иқлим ўзгариши, кутилишича, ҳаво ҳароратининг кўтарилишига, ёғинлар ёғиши ва қор қопламининг янада ўзгарувчан характерига, музлар эришининг тезлиги ортишига, шунингдек янада экстремал ва тез-тез рўй берувчи табиат ҳодисалари, жумладан хавфли иқлимий ҳодисалар юз беришига олиб келади. Тожикистон бўйича иқлимий тенденциялари ва прогнозлар қуйидигаларда акс этади:\nТожикистон глобал исишга сезиларли таъсир кўрсатмайдиган мамлакат саналади, бироқ, бошқа тарафдан, Тожикистон табиий ресурслари ва иқтисодиёт тармоқлари, айниқса биохилма-хиллик, сув ва ер ресурслари, қишлоқ хўжалиги, аҳоли саломатлиги ва ш.к. иқлим ўзгаришларига кучли боғлиқдир.\nМарказий Осиё мамлакатлари орасида Тожикистоннинг умумий ташламалардаги улуши бор-йўғи 2–3% ва энг кам саналади, бу кўпроқ гидроэнергетика қўлланилиши, транспортнинг нисбатан камлиги, саноат ва қишлоқ хўжалигининг қайта тузилмаланиши билан изоҳланади.\nТожикистоннинг 1970 йилдан 2000 йилгача бўлган даврда глобал исишга улуши, эксперт баҳолашларига кўра, 300 млн тонна СО2дан зиёдни ташкил қилди. Бу кўрсаткичга, халқаро мезонларга мувофиқ, қазиб олинадиган ёқилғини ёқиш ва цемент ишлаб чиқариш билан боғлиқ СО2 ташламалари ҳам киритилган. 1990-2003 йилларда иссиқлик газларининг энг катта умумий ташламалари 1990 йилда кузатилган ва, СО2 эквивалентида 25543 Гг (25 млн т.дан зиёд), уларнинг сўрилишини ҳисобга олганда 23627 Ггни ташкил қилган. СО2 эквивалентида иссиқхона газларининг энг кам ташламалари 2000 йилда қайд этилган ва 7396 Ггни, сўрилиш инобатга олинса, 5518 Ггни ташкил этган.\nХЎЖАНД – ГЛОБАЛ ИҚЛИМ ЎЗГАРИШИ ЖАРАЁНИДА\nХўжанд шаҳри Тожикистоннинг катталиги жиҳатидан иккинчи ва энг қадимий шаҳарларидан бири бўлиб, республика шимолида, Фарғона водийсининг энсиз қисмида, Сирдарё ёқасида, 40018' кенгликда ва 69038' узунликда жойлашган. Аҳолиси 170 минг нафардан зиёд.\nШаҳарлар иқлимининг ўзгариши муайян вақт даври учун кўп йиллик об-ҳаво кўрсаткичларидан четланишда кўринади. Шаҳарларда иқлим ўзгаришини биз кейинги йилларда тобора тез-тез кузата бошладик. Бунга нафақат ҳароратнинг ўзгариши, балки табиат ҳодисаларининг ўзгариши частотаси ҳам киради, улар бугунга келиб меъёр доирасидан чиқмоқда ва экстремал деб ҳисобланмоқда. Қишдаги кучли совуқ, ёзда чидаб бўлмас жарима, эрта ёки кечиккан куз ва баҳор, тез-тез рўй бераётган табиий катаклизмалар – булар бари ХЎЖАНДда рўй бераётган иқлим ўзгаришига далолат қилади.\nТожикистон иқлимининг шаклланишига, жумладан Хўжандда, Ўрта Осиёга ҳудудига кириб келувчи ва об-ҳаво характери ва ўзгаришини белгиловчи ҳаво массалари катта таъсир кўрсатади. Хўжанд ҳудудида ва Фарғона водийсининг бутун ҳудудида ёғинлар ёғиши асосан циклон фаолияти ва қуйи қатлам характери билан боғлиқ.\nМАЪЛУМОТНОМА: Ёғинлар ёғишида Жанубий Каспий, Мурғоб ва Юқори Амударё циклонлари, шунингдек ғарбдан, шимоли-ғарбдан ва шимолдан эсувчи совуқ ҳаво массалари асосий роль ўйнайди. Тоғларнинг фронтал юзаларига етгач, келаётган ҳаво массалари бу юза бўйлаб кўтарилади, совийди ва булутлар юзага келиши ҳамда ёғинлар ёғиши учун қўшимча эффектга эга бўлади. Бу ҳаво массаларининг барчаси Фарғона водийсига ғарбдан ва жануби-ғарбдан кириб келади, лекин ўз йўлида Шимолий Тожикистон тоғ тизмаларининг ғарбий ёнбағриларига тўқнаш келади ва улар, шамол остида қолган қияликлар, тоғлар оралиғидаги водийлар ва тоғ ҳавзаларига нисбатан, кўпроқ ёғинга эга бўладилар. Тоғли мамлакат ичига киргани сари, бу ҳаво массалари намлик жуда тақчил бўлган ички ҳудудларни эгаллайди, бунинг натижасида тоғлар орасидаги водийлар ва чуқур тоғ ҳавзалари жуда кам ёғинларга эга бўлади. Хўжандда йиллик ёғин миқдори қуйидагича: йилнинг совуқ даврида – 87 мм, энг кўп миқдори – март ва апрель ойлари (25–27 мм); энг ози – ёз ойларида (9–11 мм, август).\nОдатда, қор кўринишидаги ёғинлар фақат манфий ҳароратда кузтилади. Хўжанд ҳудудида барқарор қор қоплами қишнинг 20%ида мавжуд бўлмайди, қишнинг 3–10%ида эса, мутлақо ёғмайди. Бу ерда қор қопламининг баландлиги фақат февраль ойида, ўртача 1–3 см.ни ташкил қилади, йилнинг қолган пайтида мавжуд бўлмайди. Энг катта ўн кунлик қор қоплами баландлиги февралнинг учинчи ўн кунлигида кузатилган – 47 см. Қор қопламининг пайдо бўлиши ўртача санаси 15 декабрга тўғри келади, энг вақтлиси – 31 октябрь. Қор қопламили кунлар миқдори 21 тага тенг.\nЭкспертлар иқлим ўзгариши шароитида шаҳарлар алоҳида хатарларга йўлиқиши мумкинлигига ишора қилмоқдалар. Иқлим ўзгариши шаҳар туманларига бир қатор муаммоларни келтириши мумкин, уларга, жумладан, техноген ва табиий офатлар, аҳоли саломатлигига таҳдид ва иқтисодий коллапслар киради.\nХўжанд қандай қилиб\n"ИҚЛИМ ЎЗГАРИШИГА ҲИССА ҚЎШАДИ?"\n2. Автомобиль транспорти\nАтмосфера ҳавосини ифлослантиришда иккинчи ўринда турувчи манба саноат объектлари ташламаларидир, статистик ҳисоботларга кўра, бу ташламалар йиллик миқдори 358,3 т.дан (2003 й.) 538,9 т. (2015 й.)га ортган. Бунда ташламаларда асосий ўринни қаттиқ (чанг, қурум ва б.) ташламалар эгаллайди – йилига 115,2 (147,1) т., бошқалар улуши: олтингугурт ангидрид – 35,1 (94,5) т, углерод оксиди – 95,4 (222,8) т, азот оксиди – 23,6 (25,9) т, углеводородлар – 2,5 (36,1) т.\nШаҳар ҳавоси ифлосланишига энг катта улушни автотранспорт (ҳам шаҳар, ҳам транзит автомобиллари) қўшади. Транспорт ишлатилган газлари 200дан ортиқ ингредиентлар чиқаради, улардан углерод оксиди, углеводородлар, азот оксидлари, водород сульфид, альдегидлар, қўрғошин ва бошқалар, заҳарли канцероген моддалар хавфли саналади. Ишлатилган газларнинг энг кенг тарқалган заҳарли компоненти оксид углерод саналади. Углеводородлар ташламалари қуёш ёруғлиги таъсирида фотокимёвий қуруқ қурум шаклланишига олиб келади ва, атмосфера ҳавосидаги моддалар билан ўзаро таъсирга киришиб, канцероген моддаларни юзага келтиради. Азот оксидларининг атмосферага ташламалари турли ўзгаришларга учрайди ва азот кислотаси юзага келишига олиб келади, у кейин кислотали ёмғир кўринишида шаҳар ҳудудига ёғади.\nҲажми бўйича учинчи шаҳар атмосферасини ифлослантирувчи манба аҳоли томонидан, қишки мавсумда турар жойни иситиш ва таом тайёрлаш учун қаттиқ, суюқ ва газсимон ёқилғиларни ёқиш саналади.\n4.Тезкор шаҳар қурилиши ва бунинг оқибати ўлароқ, турар жой мавзеларининг зичлашуви\n5.Шаҳар ўнг қирғоқ томонида турар жой туманлари орасида кўкаламзорлашган ажратувчи ҳудудлар мавжуд эмаслиги.\n6.Минтақада Қайроққум сув омбори мавжудлиги ва шаҳардан Сирдарё оқиб ўтиши.\nШаҳар атмосфераси ҳолатига таъсир кўрсатувчи муҳим омил қурилиш ишларининг ўтказилиши саналади. Объектлар қурилиши даврида атроф-муҳитга асосий таъсирни қуйидаги ишларнинг амалга оширилиши кўрсатади: тупроқли ишлар, бетон ишларининг бажарилиши, пардозлаш, девор сиртини қоплаш, текислаш ишлари ва ободонлаштириш. Қурилиш вақтида ноорганик чанг ташламалари ҳисобига энг катта антропоген таъсирга шаҳар ҳавоси чалинади. Қурилиш ҳудудига тушган тупроқ қатлами ва кўкаламзорлар учун банд этилган атрофдаги ҳудудлар қисман таъсирга учрайди.\nЭркин қурилаётган янги қурилиш ҳудудларидаги нохуш шамол режимларига алоҳида эътибор бериш керак. Маълумки, атмосфера босимининг ўйнаши, айниқса унинг тушиб кетиши юрак-қон томир касалликларига чалинган инсонларнинг ҳолатига ўта нохуш таъсир кўрсатади. Шу билан бирга, кўплаб янги қурилишлар ўтказилаётган жойларда, мавзеларнинг муваффақиятсиз режалаштириш туфайли, уларнинг алоҳида жойларида атмосфера босимининг маҳаллий тушиши кузатилади. Чунончи, шамолнинг муайян эсиш йўналишида, иккита йирик уй ўртасидаги кичик оралиқда ҳаво оқимлари сезиларли даражада тезлашиши мумкин.\nШаҳар Ер қўмитаси маълумотларига кўра, кўкаламзорлар майдони 305,87 Га.ни ташкил қилади ва шаҳарнинг ҳар бир аҳолисига 19,8 м2 яшил экин тўғри келади, бу белгиланган санитар меъёридан кўпдир. Шу билан бирга, яшил ҳудудларнинг жойлашуви ниҳоятда нотекисдир. Аксарият ҳолларда улар Сирдарё ёқалаб жойлашган, шамоллар таралишини ва шаҳарнинг Мўғултов ёнбағрида жойлашганлиги инобатга олинса, дарёга нисбатан узунасига яшил йўлкалар яратиш ва микротуманларни бир-биридан ажратиш зарур. Бу айниқса ўнг қирғода, саноат зоналарини шаҳардан санитар-ҳимоя яшил зоналари яратиш орқали ажратиш учун керакдир.\nБир томондан, улар микроиқлимни намлайди, бошқа томондан юзаки буғланиш манбаи саналадилар. Сирдарё бассейни потенциал кучли табиий атомсфера ифлосланувига эга. Тожикистон сув ресурсларининг таъсирланишини баҳолаш кўрсатдики, атмосферада СО2 конентрацияси икки баробарга ортганида, сув ресурсларининг 20–30%га қисқариши, ёз чилласида суюқ оқимнинг ортиши (15–22%га) ва тошқинлар даврида қисқариши (7–11%га) кутилади. Катта тошқинлар эҳтимоли ҳам камаяди. Ёғинларнинг аксарият қисми суюқ шаклда (ёмғир кўринишида) ёғади, тоғларда қишки қор тўпланиши камаяди, дарёларнинг лойқаланиши ортади.\nХЎЖАНД ҲУДУДИГА ИҚЛИМ ЎЗГАРИШИНИНГ ТАЪСИРИ\nБу барча салбий омиллар умумлашмаси шаҳарда нохуш микроиқлим юзага келишига олиб келади. Шу билан бирга, тош, ғишт ва темир-бетон иншоотлар, атвойўллар ва магистралларнинг интенсив исиши шаҳар марказий туманларининг қизиб боришига олиб келади. Буларнинг бари, пировардида, шаҳарнинг экологик тавсифини ёмонлаштиради ва аҳоли саломатлигига салбий таъсир кўрсатади.\nАмалда, Хўжандда шаҳар атрофидагига қараганда, ҳаво ҳароратининг кўтарилиш тенденцияси кузатилади. Майдан сентябрга қадар мавсумий шамолсиз кунларда, марказий туманлар ва чеккалардаги ҳаво ҳароратидаги ўзгаришлар +5° Сга етиши мумкин. Осуда ёз кунларида, шамол эсмаганда, йирик шаҳарлар тепасида юз метрча баландликда ҳарорат инверсияси қатлами юзага келади, у ҳавонинг ифлос массаларини шаҳар ҳудуди устида ушлаб туради. Шаҳардаги ҳаво ҳароратининг кўтарилишида асосий ролни антропоген иссиқлик ташламалари ўйнайди – аҳоли ва саноат, юзага келган сабаблар туфайли, кўмир ишлатишга ўтди. Бу ташламалар иситиш мавсуми (қиш)да ёздагига қараганда анча кўпроқ бўлишига қарамай, қишдаги ҳароратлар тренди ёз трендига қараганда анча камдир.\nБугунги кунда шаҳар ҳудудларининг иқлим ўзгаришига улуши ҳисобини юритишни ташкил этишни талаб қилувчи сабаблар мавжуд:\nБу ҳудудларда мегаполиснинг бевосита атмосферага иссиқхона газлари (ИГ) ташлаш билан боғлиқ турли фаолият турлари амалга оширилади. Шаҳарлар кириб келадиган озиқ-овқат, сув ва кенг истеъмол товарларига боғлиқ, уларнинг ишлаб чиқарилиши эса, ИГ ташламаларига олиб келади.\nТурли шаҳарлардаги ташламаларни ўлчаш таққослаш учун асос беради ва шаҳарлар ўртасида ташламаларни камайтириш мақсадида рақобат ва ҳамкорликни яратади.\nШаҳарларнинг иқлим ўзгаришига таъсирини баҳолаш ушбу масаланинг маҳаллий-шаҳар даражасида эҳтимолий ечимларини аниқлашдаги, шунингдек бу соҳада маҳаллий ҳокимлик ва фуқаролик ҳамжамияти ўртасидаги жавобгарликни оптимал тақсимлашдаги биринчи муҳим қадамдир. Ишлаб чиқариш маълумотлари асосидаги ва аҳоли истеъмоли тўғрисидаги маълумотлар асосидаги ИГ ташламалари таҳлиллари ўртасидаги фарқни алоҳида таъкидлаш ўринли.\nХўжанд шаҳрининг республикадаги бошқа шаҳарларга нисбатан характерли хусусияти кучсиз ва кучли шамолларнинг тез-тез такрорланишидир, бу, шаҳарда йирик саноат корхоналари фаолият юритиши ва автотранспорт қатновига қарамай, ҳавонинг зарарли аралашмалардан тозаланиши учун яхши шароит яратади ва атмосфера ҳавосининг ифлосланишининг паст даражада бўлишини сақлаб қолишга хизмат қилади.\nТАЪСИРЧАНЛИК ВА ИҚЛИМ ЎЗГАРИШИГА МОСЛАШИШ\nТаъсирчанлик – бу шаҳар иқлим ўзгаришининг салбий оқибатларига қанчалик таъсирчанлиги ёки уларни енга олмаслиги даражасидир, бунга иқлим ўзгариши ва унинг экстремал ҳодисалари ҳам киради. Таъсирчанлик шаҳарга таъсир кўрсатадиган иқлимий ўзгаришларнинг характери, катталиги ва тезлигининг, унинг сезувчанлиги ва мослашув салоҳияти функциясидир.\nҲаво ҳарорати ўзгариши\nОлимлар тадқиқотларининг натижалари кўрсатдики, Тожикистондаги аксарият туманлар ва зоналардаги ер усти ҳавосининг ҳарорати кўтарилмоқда, бироқ, ҳудудларнинг катта географик ва иқлимий турфа хиллиги туфайли, атомсфера ёғинларининг ўзгариши нотекис характерга эга.\nТожикистоннинг текислик ҳудудида ҳарорат ўсиши ўн йилда 0,1-0,2ºСни ташкил қилди. 65 йилда Хўжанддаги ўсиш 0.3ºСга тенг бўлди. Хўжанддаги ҳароратнинг сезиларли бўлмаган даражада ўсиши атрофдаги туманларда суғориш ривожлангани ва салқинлатувчи таъсир кўрсатувчи Қайроққум сув омбори мавжудлиги билан боғлиқ.\nАтмосфера ёғинлари ўзгариши\nЁғинлар миқдори одатда глобал атмосфера циркуляцияси ва жойнинг орографик хусусиятига боғлиқ. Тожикистонда йиллик ёғинлар миқдори ўзгаришини таҳлил этишда вақт ва маконда сезиларли ўзгариш аниқланган, қатор жуда қуруқ ва намгарчилик жуда юқори даврлар ажралиб туради.\nТадқиқ этилган даврда барча баландда жойлашган ҳудудлар учун энг қуруқ ўн йиллик 1941–1950 йиллар бўли. Кейин, 19990 йилга қадар, қурғоқчилик ва нам об-ҳаво даврлари галма-гал келди, ёғинлар миқдори ортиши тенденцияси кузатилди. 1990 йилдан кейин энг серёғин давр 1998–1999 йиллар бўлди, кеийнги 2000-2001 йил энг қуруқ йил бўлди, ўшанда қарийб бутун ҳудудни кучли қурғоқчилик қамраб олди. Ёғинлар нотекислиги ва интенсивлиги ўсди ва бундай тенденция келажакда ҳам сақланиб қолиши кутилмоқда. Нафақат ёғинлар миқдори ва интенсивлиги, балки ёғинли кунлар сони ҳам ўзгарди.\nСўғд вилояти ҳудуди бўйлаб ҳароратнинг +0,5 С га кўтарилиши кечмоқда. Шаҳарда ҳарорат қишлоқ жойлардагига қараганда кўпроқ ўсишини ҳисобга олганда, Хўжанд шаҳрида ҳам ҳарорат кўтарилганлигини қайд этиш мумкин.\nХЎЖАНДНИНГ ИҚЛИМ ЎЗГАРИШИГА ЖАВОБАН МОСЛАШУВИ\nИқлимнинг глобал ўзгаришига ва глобал исишга мослашиш – бу табиий ёки антропоген тизимларнинг реал ёки кутилаётган иқлимий ўзгаришларга жавобан мослашуви бўлиб, у ўз таъсирчанлигини камайтириш ва қулай шароитлардан фойдаланиш имконини беради.\nКУТИЛАЁТГАН ҲАЛОКАТНИ ҚАНДАЙ ЧЕТЛАБ ЎТИШ МУМКИН?\nБиламизки, жаҳон иқлимининг ўзгариши оқибати ачинарли бўлади. Ҳозирданоқ тушунишимиз керакки, биз яқинлашиб келаётган ҳалокатнинг олдини олишга ўз ҳиссамизни қўша оламиз. Ўзимизни қутқариш учун нима қилмоғимиз керак?\nБУ ЙЎНАЛИШДА ТОЖИКИСТОНДА ҚАНДАЙ ЧОРАЛАР КЎРИЛЯПТИ\nГлобал экологик муаммоларнинг долзарблигини ва улар маҳаллий шароитлар ва атроф-муҳит ҳолатибилан узвий боғлиқ эканлигини инобатга олиб, Тожикистон Республикаси бир қатор халқаро келишувларга қўшилди ва уларни ратификациялади, жумладан:\nОзон қатламини муҳофаза қилиш тўғрисидаги Вена конвенцияси\nОзон қатламини бузувчи моддалар бўйича Монреал Баённомаси ва унга Лондон тузатиши\nБиологик хилма-хиллик тўғрисидаги БМТ Конвенцияси\nСаҳролашувга қарши курашиш бўйича БМТ Конвенцияси\nБМТнинг Иқлим ўзгариши тўғрисидаги Доиравий Конвенцияси\nХалқаро аҳамиятга эга сув-ботқоқ майдонлар тўғрисидаги Конвенция\nЁввойи ҳайвонларнинг миграцияловчи турларини сақлаш бўйича Конвенция\nАтроф-муҳитга оид барча масалалар бўйича ахборотдан фойдаланиш, жамоатчиликнинг қарорлар қабул қилиш жараёнида қатнашиши тўғрисидаги Орхус Конвенцияси\nИЎДК Киото баённомаси\nТожикистон Республикаси, БМТ ИЎДК олдидаги ўз мажбуриятларига мувофиқ, иқлим ўзгариши тўғрисидаги ўзининг Биринчи Миллий Ахборотини (БМА), иқлим ўзгариши тўғрисидаги Иккинчи Миллий Ахбороти (ИМА) ни ва иқтисодиётнинг устувор соҳаларида салоҳиятни кучайтириш бўйича Иккинчи Босқични тайёрлади ва мамлакатдаги иқлим ўзгаришлари масалаларини ҳал этиш борасидаги асосий стратегик ҳужжат бўладиган иқлим ўзгаришлари оқибатларини юмшатиш бўйича Миллий Ҳаракатлар Режасини тақдим этди.\nУшбу нашр Европа Иттифоқи кўмагида тайёрланди. Мазкур нашр мазмуни ООО ТРРК «Тирози Чавони» масъулияти остида бўлиб, Европа Иттифоқи нуқтаи назарини акс эттирмайди.


"Куёвболанинг ёши мендан кичик". Муниса Ризаева турмушга чиқаётгани ҳақида маълум қилди (видео) - Darakchi\nМАДАНИЯТ 08.01.2021, 10:17\nТеглар: Видео, Муниса Ризаева\nХонанда Муниса Ризаева турмушга чиқмоқда. Бу ҳақда хонанданинг ўзи Instagram саҳифасида мухлислари билан бўлган жонли савол-жавоб эфири чоғида маълум қилди.\nХонанадага ижтимоий тармоқ фойдаланувчиларидан бир қанча саволлар берилган. Хусусан, "Қачон турмушга чиқасиз?" деган саволга "Яқинда турмушга чиқаман, тўй бошлаб юбордик. Январь ёки февраль ойларида тўйим бўлади" дея жавоб берган у.\n"Турмуш ўртоғингиз ким? Санъат соҳасиданми?" деган саволга "Турмуш ўртоғим оддий одам, яхши инсон. Энг муҳим мани санъатимга, қўшиқ айтишимга қаршилик билдирмайдилар" дея жавоб берилган.\nШунингдек, хонанданинг бўлажак турмуш ўртоғи ким эканига жудаям қизиққан мухлислар "Унинг исми нима? У неча ёшда?" дея савол қолдирган. Муниса эса "Ҳозирча унинг исмини айта олмайман. Куёвболанинг ёши мендан кичик" дея қисқа жавоб қилган.\nСуҳбат орасида Муниса Ризаева айни пайтда ўзининг 34 ёшда эканини ҳам айтиб ўтган.\n“Мен террорист эмасман” фильми намойиш этилди\n“Кинокарвон” Навоийдан Бухорога йўл олди


Корасон касаллиги » Навоий вилоят ветеринария бошкармаси\nВетеринария бошкармаси » Ветеринар маслахати » Юкумли касалликлар » Корасон касаллиги\nСана: 16-11-2014, 08:35 | Бўлим: Ветеринар маслахати » Юкумли касалликлар\nҚорасон-эмфизематик карбункул-шохли ҳайвонларга хос, ўткир ўтувчи инфекцион касаллик бўлиб, тананинг мускулларга бой қисмларида қирсилдоқ товушли, тез катталашадиган газли шишлар пайдо бўлиши, тана ҳароратининг кўтарилиши, нафас олиш, юрак-томир фаолиятининг кескин бузилиши билан характерланади.\nКасаллик дунёнинг барча континентларида ҳар хил географик зоналарда учрайди. Касаллик энзоотик пайдо бўлиб, асосан яйловларда кўпроқ учрайди.\nКасаллик қўзғатувчиси спора ҳосил қилувчи анаэроб микроб–клостридум шавои ҳайвон организмида токсин ва агрессинлар ажратади. Микроб ташқи муҳитда чидамли бўлиб, ўлакса қолдиқларида 6 ойгача сақланиб қолади, тўпроқда 10 йилгача сақланиб қолади, гўшт қайнатилганда 10-15 дақиқада ўлади, лекин қалин гўшт қатламларида сақланиб қолиши мумкин.\nТабиий шароитда қорасон билан асосан 3 ойликдан 4 ёшгача бўлган йирик шохли моллар касалланди, бундан ташқари ушбу касаллик билан қўйлар ҳам касалланади. Қорасон билан табиий шароитда бўғи, чучқа, туяларнинг касалланиш ҳолатлари ҳам қайд этилган. Семиз моллар кўпроқ касалланади.\nКасаллик манбааси касал ҳайвонлар ва касаллик қўзғатувчиси билан зарарланган тўпроқ ҳисобланади. Мол қорасон билан касалланиб ўлганда унинг оғзи, бурни ва орқа тешигидан оқиб чиқадиган кўпикли қон билан касаллик қўзғатувчилари ниҳоятда кўп миқдорда ажралиб чиқиб, тўпроқ ва сув ҳавзаларини зарарлайди. Касаллик яйлов инфекцияси ҳисобланиб, асосан ҳайвонлар яйловда боқилганда-ёз ва куз фаслларида кўпроқ учрайди.\nКасалликнинг клиник белгилари: касалликнинг яширин даври 1 кундан 5 кунгача давом этади. Касаллик ўткир кечади, бунда ҳайвоннинг тана ҳарорати 41-42 даражагача кўтарилади, кавш қайтариш тухтайди, иштаҳаси йўқолади, сергўшт жойларда қўл билан босиб кўрилганда шиш ичидаги ҳаво қорасонга хос вижиллаган овоз (крепитация) чиқаради. Мол оқсайди, бўғинлар яхши букилмайди. Мускул орасида йиғилган хаво қон томирларини қисиши ва қон айланиши бузилиши натижасида шиш пайдо бўлган жойлар совуқ ва оғриқсиз бўлиб қолади. Шишни кесиб кўрилганда лойқасимон, кўпикли, айнига ёғ хидли суюқлиқ оқиб чиқади.\nШиш томоқ қисмида бўлганда ҳайвоннинг нафас олиши ва озиқланиши оғирлашади.\nҚўйларда ҳам касаллик шунга ухшаш белгилар билан кечади, лекин уларда кўп ҳолатларда шиш пайдо бўлмайди, касалланган қўйлар 1-2 кунда ўлади.\nҚорасон билан касалланиб ўлган мол танаси тез шишиб кетади, оғзидан, бурнидан ва орқа тешикдан қон аралаш хаво пуфаклари ажралади, зарарланган мускуллар қора ёки қўнғир-қизғиш рангда бўлади. Қорасонга гумон қилинганда ҳайвон танасини ёриб кўрмасдан, белгиланган тартибда йўқ қилиш мақсадга мувофиқ.\nКасалликга характерли клиник белгилари, паталогоанатомик маълумотлар ва лаборатория текширишлари натижаларига асосланиб ташҳис қўйилади. Касаллик ташҳисини тасдиқлаш учун лабораторияга зарарланган мускул, шишли жойлардан олинган пунктат, ажратмалардан олинган патматериаллар ветеринария лабораториясига жўнатилади.\nҚорасон касаллигига қарши тадбирларнинг асосини касалликга мойил ҳайвонларни эмлаш ишлари ташкил этади.\nЎзбекистон Республикаси Адлия вазирлиги томонидан 2013 йил 26 декабрда 2543-сон билан рўйхатдан ўтказилган “ Тарқалиши оқибатида карантин ёки чеклашлар белгиланадиган ҳайвонларнинг юқумли касалликлари рўйхати” га асосан қорасон тарқалиши оқибатида карантин ўрнатиладиган ҳайвонларнинг юқумли касалликлар рўйхатига киртилган бўлиб, касаллик ташҳиси тасдиқланганда карантин эълон қилинади.\nКарантин қўйилган ҳудуддан қорамол ва қўйларни олиб чиқиш, ушбу ҳудудан ҳайвонларни ҳайдаб ўтиш, қорамол ва қўйларни сотиш, алмаштириш, хўжалик ичида гуруҳларга ажаратиш, карантин қўйилган ҳуддудан пичан ва бошқа озуқаларни чиқариш тақиқланади. Бир вақтнинг ўзида белгиланган тартибда дезинфекция, дезинсекция, дератизация тадбирлари ўтказилади. Қорасон касаллигига носоғлом пунктда 3 ойликдан 4 ёшгача бўлган барча қорамоллар, қўйчилит хўжаликларида эса 6 ойлик ва ундан катта қўйлар қорасонга қарши эмлама билан йўриқнома асосида эмланади.\nКасалланган ҳайвондан зарарланган гўнг, тўшама ва озуқа қолдиқлари жойида 10 фоизли уювчи натрий иссиқ эритмаси билан зарасизлантирилиб, имконияти борича ўша жойнинг ўзида ёқиб юборилади. Зарарланган ернинг юқори қатламини дезинфекция қилиш учун 10 фоизли уювчи натрий, 4 фоизли формалдегид, 2 фоизли глутар алдегид эритмаси, шунингдек хлорли препаратлар қўлланилади. Ҳайвон қорасон касаллигидан ўлган, мажбурий сўйилган ёки ҳайвон жасади ёриб кўрилган жойдаги тўпроқ кўйдирилади, 1 квадрат метр жойга 10 литр ҳисобидан 5 фоизли фаол хлорли эритма билан зарасизлантирилади, кейин тўпроқ 25 сантиметр чуқурликда ағдарилиб, 25 фоизли фаол хлорли 3 қисм тўпроқга 1 қисм хлорли оҳак ҳисобида тўпроқга аралаштирилади. Инвентарлар 1 фоизли хлорамин ёки 4 фоизли формальдегид эритмасида 4 соат давомида зарарсизлантирилади.\nҚорасон билан касалланган ёки гумон қилинган ҳайвонларни гўшт учун сўйиш тақиқланади.\nЖўраев Икром Хайитович,\nНавоий вилоят давлат ветеринария бошқармаси бошлиғи.\nГўштни клеймолаш қоидалари\n8 январь Ўзбекистон Республикаси прокуратура органлари ходимлари куни\nБошқарма аппарати тузилмаси


«Станоевич, Зокиров, Юсупов билан хайрлашдик». Илҳом Мўминжонов «Нефтчи»нинг йирик ғалабаси ва трансфер режалари ҳақида\nПро лига 13-тури доирасида «Нефтчи» - «Орол» (4:0) учрашувидан кейин мезбонлар устози Илҳом Мўминжонов фикрлари билан ўртоқлашди.\n«Биринчи бўлимда йигитларимиз анча шошқалоқлик қилишди. Ҳужумда кўплаб хавфли вазиятларни яратишган бўлишса ҳам голлар ура олишмади. Иккинчи бўлимда улар анча ўзларига келишди ва биз берган кўрсатмаларни бажариб, стандарт вазиятдан гол киритишди. 4:0 ҳисобидаги ғалабага ҳам шукурлар айтаман. Биз очколар йиғишда давом этиб, мақсад сари интиламиз.\nБугунги кунда кичик Дарко Станоевич, Абдул Азиз Юсупов ва Отабек Зокировлар билан дўстона хайрлашдик. Уларга ўйин амалиёти кераклиги учун бошқа жамоага ўтишади. Уларнинг ўрнини тўлдириш мақсадида бир нечта ўйинчилар билан музокаралар олиб борилмоқда. Агар бу келишувлар амалга ошмаса ўзимизнинг футболчилар билан курашни давом эттирамиз. Айтиб ўтилган учала футболчига келгусида яхши жамоага ўтиб, ўйин амалиётига эга бўлишларини хоҳлар эдим.\nУлуғбек Хошимов ҳақида айтадиган бўлсак, у ҳали 20 ёшда ва аста-секинлик билан ўз ўйинини топади деб ўйлайман. Машғулотларда астойдил шуғулланишига қарамай, тажриба етишмовчилиги сабаб, расмий ўйинларда озгина шошиб қолмоқда. Ўйлайманки, мана шу беллашувлар орқали голлар уришни бошлайди ва келгусида яхши ҳужумчига айланади.\nМарко Обрадовичга келсак, унинг жамоа билан йил охиригача тузган шартномаси мавжуд. Агар кейинги йилга яхши таклифлар келиб тушса бошқа жамоага ўтиши мумкин.Бу йил Обрадович ўзининг чиройли ўйини ва голлари билан барчамизни ҳурсанд қилади деган умиддаман. Биз эса очколар йиғишда давом этамиз», - дея фарғоналиклар устози фикрини келтиради клуб матбуот хизмати.


ЎРГАНГАН КЎНГИЛ БИР КУН КЕЛИБ БАРИБИР ЎРТАНАДИ(МИ?) — Ishonch Gazetasi\nИжтимоий лоқайдлик — иллат. Бугун биз айтмоқчи бўлган мавзу бир қараганда кимлар учундир майда, арзимасдек туюлиши мумкин. Аммо мулоҳаза қилинса, кичкина кўринган муаммонинг ҳам ўз вақтида пайи қирқилмас экан, эртага у ортидан тоғдек балоларни бошлаб келиши турган гап ва бу тарихда кўп бор исботланган ҳақиқат.\nАвтоулови борлар билади, деярли ҳар куни “заправка”га кириб турилмаса бўлмайди. Баъзан автомобилларга ёқилғи қуйиш шохобчалари (АЁҚШ) хизматидан кўнглимиз тўлмайди. Гоҳида “пистолет”чиларнинг “хизмат ҳақини бермайсизми?” дея киприк қоқмай тикилишидан кайфиятингиз бузилиши ҳам бор гап. Ўша пайтда чўнтагингизда беш-тўрт сўм бўлса яхши, бўлмаса ортингиздан “қурумсоқ” дея сўкиб қоладиганлари ҳам учрайди. Шунинг учунми, “пистолет”чилар ҳозир олдиндан хизмат ҳақи олишга ўтган. Айтайлик, ўттиз-қирқ минг сўм узатсангиз, “ака, хизмат ҳақини шундан олиб қолаверайинми?” деб сўраб ҳам қўяди. Истамасангиз-да, паст кетгингиз келмай “олавер” дейсиз. Қарабсизки, таблода 29500 (39500) ёки 29700 (39700) рақамлари пайдо бўлади. Раҳмат эса ҳар доимгидек насия.\nАвваллари автомобилларга ёқилғи қуйиш шохобчаларидаги дастёрларга 100 сўм берсангиз, рози бўлиб олаверарди. Ҳозир камида 200, совуқ кунлари 500 сўм бермасангиз, норози бўлиши турган гап. “Хизматларинг учун ойлик оласизлар-ку?” деб савол берсангиз “бизга маош берилмайди”, деган жавоб тайёр. Табиийки, бундан сизнинг ҳайронлигингиз ошади: “наҳотки улар бизнинг ҳисобимиздан кун кўришса?!”.\n“Бензин қуйиш шохобчаларидаги бундай хизмат учун 200–300 сўм олинишидан норози бўлиб юрардим. Яқинда автоуловни газга ўтказгач, бу “заправка”дагиларга ҳам худди шундай хизмат ҳақи узатилиб турилишига гувоҳ бўлдим. Кайфиятингиз бузилиши нақд бўлиб тургач, бермасликнинг ҳам иложи йўқ…”\n“Бундай шахобчаларда ишлаётган ёшларни анчадан буён кузатаман. Ажабланарлиси, айни пайтда афсусланарлиси ҳам шундаки уларнинг аксарияти на саломни билади ва на аликни. Бинобарин, савол туғилади, улар қачон муомала маданиятини ўрганади? Келганингизда қўлини кўксига қўйиб: “ассалому алайкум, келинг ака, неча сўмлик қуяй”, кетаётганингизда эса: “хизматимиздан фойдаланганингиз учун раҳмат, оқ йўл, яна келиб туринг”, деса ёки чойчақа узатсангиз: “узр ака, бизда хизмат кўрсатишга ҳақ олинмайди, бунинг учун маош оламиз”, деб қўлингизни қайтарса… Ва умуман олганда, аслида ҳам шундай бўлиши керак эмасми?”\n“Гапнинг дангалини айтганда, “пистолет”чиларни хизмат ҳақига ўзимиз ўргатдик. Сўраса-сўрамаса 500 сўм узатамиз. Умуман, гап пулда эмас. Агар улар муомаласини яхши қилса, ҳайдовчиларнинг ўзлари рози бўлиб, тўрт-беш сўм бериб кетади. Аммо бермагандан сўраб, таъмагирлик қилмаслиги керак…”\nБу ҳайдовчилар билан айни масалада юзасидан бўлган суҳбатлардан парчалар.\nҲақиқатан ҳам, “пистолет”чиларнинг хизмат ҳақи сўрашига улар айтганидек, ойлик бермай ишлатаётган бошлиқлари айбдорми ёки олавериб таъмагир бўлиб қолган хизматчиларми? Умуман, хизмат ҳақи беришга мажбурмизми? Истеъмолчилар ҳуқуқларини ҳимоя қилиш қонунчилигида бу ҳақда нима дейилган?\nУшбу масалага ойдинлик киритиш мақсадида, Ўзбекистон истеъмолчилар ҳуқуқларини ҳимоя қилиш жамиятлари федерациясига мурожаат қилдик:\n— Ўзбекистон Республикасининг 1996 йил 26 апрелдаги “Истеъмолчиларнинг ҳуқуқларини ҳимоя қилиш тўғрисида”ги қонунининг 21-моддасида (Шартноманинг истеъмолчи ҳуқуқларини чеклаб қўядиган шартлари ҳақиқий эмаслиги) сотувчи (ижрочи) истеъмолчини ҳақ эвазига қўшимча товарлар сотиб олишга ёки қўшимча хизматлардан фойдаланишга қисташга, шунингдек, кўрсатилмаган хизматлар учун ҳақ олишга ҳақли эмаслиги белгиланган, — дейди Федерация ҳуқуқшуноси Ботир Юнусов. — Жумладан, автомобилларга ёқилғи қуйиш шохобчаларида ёқилғи пулидан ташқари хизматларга (ёқилғи қуйиш “пистолети”ни ушлаб турганлиги, автомобиль ойнасини тозалаганлиги ва ҳ.к.) ҳақ олиш ноқонуний бўлиб, юқорида кўрсатиб ўтилган қонун нормасининг бузилиши деб ҳисобланади.\nХўш, хизмат кўрсатилганда қўшимча ҳақ олиш қонунан тақиқланган экан, бу ҳақда АЁҚШ раҳбарларининг хабари борми?\nХизмат ҳақи олишда анчайин “малака”га эга бўлган Фарғона йўли кўчасида жойлашган “Geksan Oil” ва “Oktan Petrol” АЁҚШга қўнғироқ қилдик:\n— “Заправка”мизда хизмат ҳақи олиш ҳақидаги гап-сўзларни сиздан энди эшитиб турибман, — дейди “Geksan Oil” операторларидан бири. — Бизда ҳамма маош олиб ишлайди. Хизмат ҳақи олаётган бўлса, ҳайдовчиларнинг ўзлари хоҳлаб бераётгандир-да…\n“Oktan Petrol” фирмаси вакили эса саволимизга қуйидагича жавоб қайтарди:\n— “Пистолет”чиларнинг беш-тўрт сўм олишини эшитганман. Аммо ҳайдовчиларнинг ўзлари берса олинглар, зинҳор сўраманглар, деб тайинлаганман. Мажбурлаётганлари бўлса, бизга тутиб беринглар, шу куни ишдан бўшатамиз. Ҳеч кимни ойликсиз ишлатмаймиз. Муомала маданияти ҳақида билдирган танқидларингиз ўринли. Ҳар доим уларга хушмуомалали бўлинглар, деб уқтириб келяпмиз…\nАвтомобилларга ёқилғи қуйиш шахобчалари масъуллари “пистолет”чиларининг айбини барибир тан олмади. Уларга ҳозир бозор талабларига қараб иш тутилмаса бўлмаслигини айтиб, “заправка”нгизнинг кириш қисмига “бизда хизмат кўрсатиш бепул” деб катта ҳарфлар билан ёзиб қўйилса бўлмайдими, мижозларингиз ҳам янада кўпайган бўларди”, дедик. Улар таклифимизни қўллаб-қувватлаб, албатта, шундай қилишини айтди. Чунки айрим АЁҚШда бундай эълонлар бор ва ҳеч ким хизмат ҳақи ҳам сўрамайди, ҳайдовчилар ҳам узатмайди.\nАлбатта, уларнинг ваъдага вафо қилишига унчалик ҳам ишонмадик. Қолаверса, “пистолет”чиларнинг ҳайдовчиларга “солиқ” солишига биринчи навбатда шундай имконият яратиб берган АЁҚШ раҳбарлари айбдор. Энг ёмони, бундай хатти-ҳаракатлар бора-бора порахўрлик, таъмагарликнинг “гуллаб-яшнаши”га хизмат қилмайди деб ҳеч ким кафолат беролмайди. Ҳолбуки, “пистолет”чиларнинг аксарияти ёшлар, улар орасида талабалар, эртага олий маълумотли бўлиш умидида вақтинча ишлаб юрганлар ҳам бор. Тақдир тақозоси билан бир кун келиб улар орасидан кимдир шифокор, судья, кимдир мураббий ёки солиқчи бўлар. “Ўрганган кўнгил ўртанса қўймас” деганларидек, бир пайтлар “заправка”да ишлаган шифокорга қўл ҳақи бермасангиз, оғир аҳволдаги беморни даволамаса нима бўлади? Таъмагирликка ўрганган судьянинг “одилона” қарори билан бегуноҳ фуқаро қамалиб кетса, бола-чақаси чирқираб қолмайдими?! Мураббий эса ҳар бир имтиҳонига фалон пул деб нарх белгилаб олса, эртага у таълим берган ёш мутахассис жамият учун катта зарар келтирмайдими? Солиқчи фақат чўнтагини ўйласа, давлат бюджетига қаердан пул тушади?\nАна энди юқорида таъкидлаганимиздек, кўпчилигимиз ўйлаган “арзимаган, майда масала”нинг эртага қандай оқибатларга олиб келиши-ю иқтисодий-маънавий зарарини ҳисоб-китоб қилаверинг. Чунки шу пайтгача бундай хатти-ҳаракатларни кўрсак-да, “ўзбекчилик”ка бориб: “қўй-э, унинг ҳам бола-чақаси бордир, тирикчилик қилаяпти, тўрт-беш сўм билан ҳеч ким бой ёки камбағал бўлиб қолмайди” деб вақтида курашмадик, эътиборсиз бўлдик, яширдик. Натижасини эса кўриб турибмиз. “Коррупция”, “порахўрлик”, “таниш-билишчилик”, “таъмагарлик” шунчалик илдиз отиб кетдики, бугун бундай иллатларга қарши қанчалик курашмайлик ҳамон дунё миқёсида 100-ўриндан пастга тушолмаяпмиз — қутилишимиз жуда-жуда қийин кечмоқда…


JICA ва Ўзбекистон ҳамкорлик дастурини келишиб олди » Muzlik.uz - O‘zbekiston yangiliklari\nЎзбекистон президенти Шавкат Мирзиёев Токиодаги Акасака қароргоҳида Япония халқаро ҳамкорлик агентлиги (JICA) президенти Синичи Китаокани қабул қилди. Бу ҳақда давлат раҳбари матбуот хизмати хабар берди . Учрашув аввалида Шавкат Мирзиёев Ўзбекистондаги ислоҳотларни қўллаб-қувватлаш ва устувор дастурларни илгари суришга қаратилган кўп йиллик ҳамкорлик учун JICA раҳбарига миннатдорлик билдирди. Бугунги кунда шерикликдаги лойиҳалар қиймати 4 миллиард доллардан ортиқни ташкил этмоқда. Узоқ муддатли ҳамкорлик бўйича умумий қиймати 3,5 миллиард доллардан зиёд бўлган, жумладан, энергетика, саноат ва қишлоқ хўжалигини модернизация қилиш, экология, соғлиқни сақлаш ва бошқа соҳалардаги лойиҳаларни ўз ичига олган янги дастур ўзаро келишиб олинди. "Газета.uz"да реклама Кичик ва ўрта бизнес лойиҳаларини қўллаб-қувватлаш, шунингдек, таълим соҳасидаги алмашинувларни кенгайтиришга алоҳида эътибор қаратилди. Ўзбекистон ва JICA ҳамкорлигидаги ҳар бир лойиҳанинг ўз вақтида ва сифатли амалга оширилишини таъминлаш мақсадида «йўл харитаси» ишлаб чиқишга келишиб олинди.\nЎзбекистонда Жанубий Корея бизнеси учун энг қулай шароитлар яратилади — Шавкат Мирзиёев\nJICA ва Олий таълим вазирлиги 2,3 млн долларлик грант шартномасини имзолади


Тошкентдаги учинчи айланма йўлни барпо этишга $39,4 млн. сарфланди | Бир пиёла чой\n← Наманганда телефон ва пул ўғрилари ҳибсга олинди\nПора бериш ҳақида →\nТошкентдаги учинчи айланма йўлни барпо этишга $39,4 млн. сарфланди\nТошкент шаҳрида кейинги пайтларда йирик ҳажмдаги ободонлаштириш, кўкаламзорлаштириш, қурилиш ишлари амалга оширилди. Йўл ўтказгичлар қурилди, кўчалар реконструкция қилинди, йўллар кенгайтирилди, янги йўллар фойдаланишга топширилди, кўчаларнинг қиёфаси тубдан ўзгарди, деб ёзади 1news.uz.\nХусусан, Ўзбекистон Республикаси Вазирлар Маҳкамасининг 2015 йил 5 августдаги 227-сонли ҳамда 2016 йил 28 июндаги 215-сонли қарорларида белгиланган ишларни бажариш натижасида салкам 22 километрни ташкил қилувчи учинчи айланма йўл барпо этилди. Бу ишларни амалга ошириш учун 122 226,9 млн.сўм (Марказий банк расмий курси бўйича $39,4 млн. – 1news.uz) молиялаштирилди.\n“Тошкент оқшоми” газетаси билдиришича, бунда кўчаларда қуйидаги қурилиш ва реконструкция ишлари амалга оширилди: Амир Темур хиёбонидан Мирзо Улуғбек кўчасигача давом этган Мустақиллик кўчаси, Амир Темур хиёбонидан Кулолтепа кўчасигача давом этган А.Темур шоҳ кўчаси, Ш.Рашидов кўчасидан Нукус кўчасигача давом этган Афросиёб кўчаси, Тараққиёт кўчасидан ТТЗ шоҳ бекатигача давом этган М.Улуғбек кўчаси, М.Улуғбек кўчасидан ТХАЙ гача давом этган Дўрмон кўчаси, М.Улуғбек кўчасидан Боғишамол кўчасигача давом этган Дўрмон йўли кўчалари реконструкция қилинди. Бу ишларни амалга оширишга жами 13 201,76 млн.сўм сарфланди.\nБеруний кўчасидан бошлаб Бўрижар каналидан ўтган кўприк орқали Оқтепа майдонигача давом этган Нурафшон кўчасининг қурилиши давом эттирилди. У.Носир ҳамда Муқимий кўчалари кесишувидан йўл ўтказгич орқали собиқ “Таштекстилмаш” корхонаси ҳудуди бўйлаб ўтган Нукус кўчасининг давоми қурилди. М.Улуғбек кўчасидан йўл ўтказгич билан Оҳангарон йўли кўчасигача давом этган Тараққиёт кўчаси қурилди. Тараққиёт кўчаси орқали КХЙгача йўл ўтказгич реконструкция қилинди. Бу ишларни амалга оширишга Республика йўл жамғармаси ҳисобидан 59 669,7 млн.сўм сарфланди. Республика бюджети ҳисобидан ажратилган 31 580,3 млн.сўмга Муқимий ва Ш.Руставели чорраҳасида йўл ўтказгич қурилди.\nТрамвай линияларини демонтаж қилиш ишларидан кейин йўл қопламаларини тиклаш ишларига Тошкент шаҳар ҳокимияти маҳаллий бюджет маблағлари молиялаштирилди. Сарикўл, Меҳржон, 8 март, Эски Сарикўл кўчалари орқали Фарғона йўлигача Сайхун, Янги замон, Абдурауф Фитрат, Г.Алиев кўчалари ва Темирйўлчилар кўчаси орқали Шимолий вокзалгача қатнов қисми кенгайтирилиб реконструкция қилинди ва тегишли ҳудудларда ободонлаштириш ишлари амалга оширилди. Учтепа туманидаги Саккокий, Алмоний ва Тўқимачи кўчаларида трамвай линияларини демонтаж қилиш ишларидан кейин асфальт қопламаси тикланди. Ш.Руставели кўчасидан Оқтепа майдонигача бўлган Муқимий кўчасида ҳам асфальт қопламаси тикланди. Тошкент халқаро аэропорт ҳудудида автотураргоҳ қурилди. Мустақиллик ва Тараққиёт кўчалари кесишувидаги йўл ўтказгич, А.Қодирий ва Мустақиллик кўчалари кесишувидаги туннел, Мустақиллик ва КХЙ кўчалари кесишувидаги йўл ўтказгичлар ҳамда Дўрмон йўли кўчасидаги йўл ўтказгичлар жорий таъмирдан чиқарилди. Мазкур ишларни бажаришга 8 551,1 млн.сўм пул маблағлари йўналтирилди.\nА.Темур кўчасидан Бунёдкор шоҳ кўчасигача давом этган Ўзбекистон кўчаси, Тошкент халқаро аэропортидан Ш.Руставели кўчасигача давом этган Бобур кўчаси, Бобур кўчасидан Мустақиллик кўчасигача давом этган Нукус кўчалари реконструкция қилинди. Кулолтепа кўчасидан ТХАЙ гача давом этган А.Темур шоҳ кўчаси капитал таъмирланди. Тошкент шаҳар ҳокимлиги маҳаллий бюджет маблағларидан бу ишларга 9 843,4 млн.сўм сарфлади.


BMB TRADE GROUP КОМПАНИЯСИ ВАКИЛИНИНГ ЎЗБЕКИСТОН-ШВЕЙЦАРИЯ БИЗНЕС ФОРУМИДА ИШТИРОКИ\nТошкент шаҳрида 23 октябрь куни Ўзбекистон – Швейцария бизнес форуми бўлиб ўтди. Ўзбекистон Савдо саноат палатаси томонидан ташкил этилган ушбу форумда ўзаро савдо-иқтисодий алоқаларни янада ривожлантириш, Швейцария компаниялари билан истиқболли лойиҳаларни амалга ошириш имкониятлари муҳокама қилинди. Мазкур тадбирда BMB Trade Group компаниясининг Халқаро ҳамкорлик бўлими бошлиғи Б.Камилов ҳам иштирок этди.\nТадбирни Ўзбекистон Савдо-саноат палатаси раисининг биринчи ўринбосари Ислом Жасимов очиб, швейцариялик ишбилармонларни мамлакатимизда савдо-иқтисодий, инвестициявий соҳаларда олиб борилаётган ислоҳотлар билан таништирди. Шунингдек, Ўзбекистон-Швейцария савдо-иқтисодий ҳамкорлигининг бугунги кундаги ҳолати, ҳорижий инвесторлар учун яратилган шарт-шароитлар хусусида тўхталиб ўтди. Хусусан, бугунги кунда Ўзбекистонда Швейцария капитали иштирокидаги 86 та корхона фаолият юритяпганлигини, шу билан бирга ушбу соҳада ҳамкорликни ривожлантириш бўйича кўплаб истиқболли лойиҳалар мавжудлиги таъкидлади.\nШвейцария томонидан Г.Метан ва Женева Савдо саноат палатаси Бош директори Винсент Субила сўзга чиқиб, сўнгги йилларда мамлакатимизда инвесторлар учун зарур шарт-шароитлар яратилаётганлиги, уларнинг ҳуқуқ ва қонуний манфаатларни ҳимоя қилиш бўйича кўрилаётган чора-тадбирлари туфайли Ўзбекистонда ишбилармонлик ва инвестиция муҳити жадал суръатларда, изчиллик билан яхшиланаётганини мамнуният билан қайд этишди.\nКомпания вакили Б.Камилов ВMB TRADE GROUP компаниясининг фаолияти, амалга оширилаётган лойиҳалар, шунингдек, Ўзбекистонда ҳорижий бизнесни ривожлантириш бўйича олиб борилаётган консалтинг фаолияти хусусида маълумот бериб ўтди.\nТадбирнинг иккинчи қисми B2B форматидаги музокаралар тарзида давом этди. Унда банк хизматлари, савдо, логистика, архитектура, соғлиқни сақлаш соҳаларига тааллуқли компаниялари вакиллари ўзбекистонлик ишбилармонлар билан яқин ҳамкорлик қилишдан манфаатдор эканликларини маълум қилишди.\nКомпаниямиз вакили Б.Камилов Давосдаги “Каспий хафтаси” халқаро форумининг Ташкилий қўмитаси раиси ҳисобланган, Кавказ-Каспий минтақаси, Марказий Осиё ва Марказий америка бозорларида фаол иш олиб бораётган “INTEGRAL PETROLEUM” савдо-логистика компанияси бошқарувчи директори Мурат Сеитнепесов билан алоқалар ўрнатди.\nЯна бир қизиқарли учрашувлардан бири Swiss Medical Gate халқаро медицина маркази директори, Швейцария Савдо палатасининг Россия ва МДҲ мамлакатлари бўйича Вице-президенти Марина Вербицкая билан бўлиб ўтди. Вербицкая Швейцариялик машхур ишлаб чиқарувчиларнинг юқори аниқликдаги тиббиёт техникасининг энг янги намуналари тўғрисида сўзлаб берди.\nШунингдек, муқобил инвестициялар ва солиқ соҳасида консалтинг хизматларини таклиф этувчи Herculis Group оилавий-инвестцион бутики Директорлар кенгаши Раиси Жан Поль Пере ва компаниянинг Бизнесни ривожлантириш бўлими бошлиғи Иван Федоров билан Ўзбекистон компанияларининг хорижий мамлакатлардаги ваколатхонасини очиш соҳасида консалтинг хизматларини кўрсатиш соҳасида ҳамкорлик қилиш масаларини муҳокама қилишди.\nБундан ташқари, мазкур форумни ташкил этишда фаол иштирок этган Швейцария-Марказий Осиё ассоциацияси асосчиси Ирина Гил билан мулоқот мобайнида консалтинг соҳасида ўзаро манфаатли ҳамкорлик қилиш масалалари бўйича устувор йўналишлар белгилаб олинди.\nУмуман олганда, Швейцария компаниялари билан алоқаларни давом эттириш ва икки томонлама ўзаро манфаатли бўлган бизнес йўналишларини аниқлаштириш бўйича музокараларни ривожлантиришни режалаштирмоқда.


Сўнгги вақтларда Ўзбекистон матбуоти бош вазирнинг виртуал қабулхонасини салкам “адолат уйи”га тенглаштириб қўйди, десак хато бўлмайди.\nҲозир ҳар бир нашрда бош вазирнинг бу қабулхонасига мурожаат этиш ҳар қандай муаммонинг ечими калити бўлаётгани ҳақида мақолалар чоп этилмоқда.\nХусусан, “XXI аср” газетасининг (13.10) ёзишича: “Илгари бирини ака, бирини ука деб, ялиниб-ёлвориб зўрға ишимизни битирардик. … 10 миллион сўм кредит олиш учун 3-4 ой овора бўлардик. Югур-югур, қоғозбозлик… ҳали банк раҳбари, ҳали кредит бўлими бошлиғи овораи сарсон қиларди. Ўшанда буларнинг ўйинларини юқоридагилар билармикин, деган хаёлга борардик”.\n“Қувонарлиси, бугунги тадбиркор худди ана шундай муаммоларни бир зумда ҳал қилиши мумкин. Бунинг учун бош вазирнинг қабулхонасига мурожаат қилади. Қарабсизки, масала ҳал”, дейилади газетада.\nУнда таъкидланишича, бир фуқаро хорижда операция қилдириш учун зарур бўлган 36 минг долларни конвертация қилиш учун Марказий банкка, Миллий банкка қилган мурожаатлари бекор кетган. Бош вазир виртуал қабулхонаси орқали Шавкат Мирзиёевга арз қилганидан сўнг эса муаммоси ҳал бўлган.\nЯна бир фуқаро нафақа бўйича ечимини топмаган муаммосини шу қабулхона орқали ҳал этганидан миннатдорлигини баён қилган.\nГазета Ўзбекистон либерал демократик партияси ҳудудий кенгашларида ҳам аҳолидан шундай мурожаатларни қабул қилиб, бош вазир номига йўллаш ишлари йўлга қўйилганини билдирган.\nЭътиборлиси жиҳати шуки, ўзбек матбуоти бош вазир номига йўлланган мурожаатларда тилга олинган муаммолар дарҳол ечим топаётганига урғу бермоқда. Мурожаатчилар тилидан эса бош вазир номига миннатдорлик билдирилиши тобора кўпроқ учраётир.\nМустақил кузатувчилар бу ҳолатни Ўзбекистон халқи учун янги юртбоши ясаш сари қўйилган навбатдаги қадам ўлароқ баҳоламоқда.\n“Адолатпарвар” бош вазир шу вақтагача нега халқнинг муаммоларини бундай тезкорлик билан ҳал етмагани, бу ишлар нега “буюк давлат арбоби” вафотигача амалга оширилмагани сабаблари ҳақида эса маҳаллий матбуот лом-мим демаяпти.\nМирзиёевнинг виртуал қабулхонасига бу қадар катта шикоятлар оқимини ўзбек пропагандаси ижобий факт сифатида талқин қилади, бироқ таниқли ижтимоий таҳлилчи Алишер Илҳомовнинг бу ҳақдаги фикри ўзгача:\n“Сўнгги кунларда виртуал аталмиш қабулхона атрофида овозалар пайдо бўлди, у ерга аллақачон 20 минг шикоят тушди. Бу фактни қандай баҳолаш керак? Энг аввало, одамларда шу қадар кўп ечилмаган муаммолар йиғилиб қолганки, нормал тартибда буни маҳаллий судлар ва бошқа ваколатли идоралар қонунга кўра ҳал қилиши мумкин эди. У ерларда бу муаммолар ечилмаганидан келиб чиқиб, сўнгги умид подшонинг шарофатидан кутилади. Шу тарзда яхши подшоҳ ва унинг ёмон мулозимлари ҳақидаги афсона қўллаб қувватланади.\nАмалий нуқтаи назардан, 20 минг шикоятни (ҳали яна минглаб келади) кўриб чиқиш учун бутун бошли давлат маҳкамаси лозим. Бунинг устига ҳар бир ҳолат қонун бўйича ҳал қилиниши, устидан арз қилинган шахсга ҳам ўзини оқлаш имкони қолдирилиши керак. Бу айнан фуқаролик ва жиноий ишлар бўйича судлар, адвокатлар ва прокурорлар шуғулланиши лозим бўлган ишлардир. Бундай кўламдаги ишни бош вазирнинг икки-уч ёрдамчиси албатта эплолмайди. Бунинг ўрнига яхшиси суд тизимини яхшилаш ва уни одамлар ишонадиган қилиш керак эмасми? Виртуал қабулхонанинг ўйлаб топилгани давлат тизимидаги қусурлар ва чиркинликларни, мамлакатда қонун устиворлиги йўқлигини намойиш этади. Бироқ, бу одамлар қандай ечилмаётган муаммолар билан тўқнашаётганини ва улар нимага ечилмаётганини тадқиқ этиш учун бир имкониятдир. Яъни бу шикоятлар уюмини тадқиқотчиларга таълил учун бериш керак. Бироқ қўрқаманки, уларни қандайдир ғазнага ташлашади ва унутишади. Нари борса 3-4 ҳолатни хўжакўрсин учун танлашлари мумкин”.\ndata-title="Виртуал қабулхона “одил подшо”нинг марҳаматими?" data-description="Сўнгги вақтларда Ўзбекистон матбуоти бош вазирнинг виртуал қабулхонасини салкам "адолат уйи"га тенглаштириб қўйди, десак хато бўлмайди. Ҳозир ҳар бир нашрда ..." data-image="https://eltuz.com/wp-content/uploads/2016/10/rasm4025.jpg" data-url="https://eltuz.com/asosiy-mavzular/197488/" data-services="facebook,odnoklassniki,twitter,telegram" data-counter="ig">\nҚўрқувнинг нариёғида, 29-қисм. Бадавий\n“– Бегжонов, мен сизга айтдим, у қизингиз экстремист! У Американи мақтаб, ўзи туғилиб ўсган юрт устидан кулган! Ўртанча ва ...\nСуд-ҳуқуқ тизими ислоҳ қилинаётгани ҳақидаги ура-урачиликнинг янги тўлқини кўпчиган шу кунларда “XXI аср” газетаси яна бир мавзуни кўтарганки, соҳадаги ...\nТоғораси тешик ўзбек судяси\nБир бор экан, бир йўқ экан. Судя оч экан, прокурор тўқ экан. Судянинг алвасти каби хотини, йиқилай деб турган ...


08:34 / 30.11.2016 | Asadulloh87 | 4105\nАссалому алайкум! Ҳурматли устозлар, саволим ноўрин ёки узун бўлгани учун олдиндан узр сўрайман. Бир кишини аёли унга итоатсизлик қилади, унга ва ота-онасига ҳурматсизлик қилади. Аёлини кўп марта тарбияга чақиришига қарамай, аёли ўз айбига иқрор бўлмайди. Натижада, у киши аёлини отасининг уйига олиб борди ва “айбингга иқрор бўлиб хатоларингни тўғирлашга ўтмагунингча сен билан яшамайман” деди. Унинг бу иши тўғрими? Аёл киши итоатсизлик қилса ва яхши-ёмон гапни қабул қилмаса, бунга қандай чора кўрса бўлади? Аёл киши яқинлари (ота-онаси) ҳам уни итоатсизлигини тўғри деб билса, масалани қандай ечими бор? Жавобингиз учун олдиндан миннатдорман.\nВа алайкум ассалом! Бу ҳам Аллоҳнинг бир имтиҳонидир. Расулуллоҳ соллаллоҳу алайҳи васаллам : “Тоғ ўрнидан жилибди деса тасдиқланг, лекин бир инсонни табиати ўзгарибди деса тасдиқ қилманг” деганлар. Ушбу ҳадисга биноан инсоннинг табиати ўзгармайди, лекин уни жиловлаш ва тўғри йўлга йўналтириш мумкин. Инсондан талаб қилинадиган нарса ҳам шу. Масалан ғазаб аслини олганда жуда ҳам яхши нарса. Лекин уни нотўғри томонга йўналтирилса, жуда ҳам ёмон бўлади. Агар яхши томонга йўналтирилса, яъни Аллоҳ таоло норози бўладиган нарсаларга, нафсини зиддига, шариат ва инсоннинг ҳурмати топталишининг зиддига ишлатилса, жуда ҳам яхшидир. Бундай ҳолда ғазаб ишга солинмаса, киши даюс бўлиб қолади. Шунингдек аёллардаги бор нарсани ҳам яхши томонга йўналтиришга ҳаракат қилиш керак. Чунки уни бутунлай йўқ қилишнинг имкони йўқдир. Оилани сақлаб қолишга ҳаракат қилинг. Қолаверса : عَنْ أَبِي هُرَيْرَةَ رَضِي اللهُ عَنْهُ، عَنِ النَّبِيِّ صَلَي الله عَلَيْهِ وَسَلَّم قَالَ: مَنْ كَانَ يُؤْمِنُ بِاللهِ وَالْيَوْمِ الْآخِرِ فَلَا يُؤْذِي جَارَهُ، وَاسْتَوْصُوا بِالنِّسَاءِ خَيْرًا، فَإِنَّهُنَّ خُلِقْنَ مِنْ ضِلَعٍ، وَإِنَّ أَعْوَجَ شَيْءٍ فِي الضِّلَعِ أَعْلَاهُ، فَإِنْ ذَهَبْتَ تُقِيمُهُ كَسَرْتَهُ وَإِنْ تَرَكْتَهُ لَمْ يَزَلْ أَعْوَجَ، فَاسْتَوْصُوا بِالنِّسَاءِ خَيْرًا. رَوَاهُ الشَّيْخَانِ وَالتِّرْمِذِيُّ وَفِي رِوَايَةٍ: إِنَّ الْمَرْأَةَ خُلِقَتْ مِنْ ضِلَعٍ لَنْ تَسْتَقِيمَ لَكَ عَلَى طَرِيقَةٍ، فَإِنِ اسْتَمْتَعْتَ بِهَا اسْتَمْتَعْتَ بِهَا وَبِهَا عِوَجٌ، وَإِنْ ذَهَبْتَ تُقِيمُهَا كَسَرْتَهَا وَكَسْرُهَا طَلَاقُهَا Абу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Ким Аллоҳга ва охират кунига иймон келтирган бўлса, қўшнисига озор бермасин ва аёлларга доимо яхшилик қилинг! Чунки улар қовурғадан яратилгандирлар. Албатта, қовурғанинг энг эгри жойи юқори қисмидир. Агар уни тўғрилайман деб уринсанг, синдирасан. Агар уни тек қўйсанг, эгрилиги бўйича қолур. Бас, аёлларга доимо яхшилик қилинг!» дедилар». Икки шайх ва Термизий ривоят қилганлар. Бошқа бир ривоятда: «Албатта, аёл киши қовурғадан яратилгандир. У сен учун бир йўлда мустақим турмас. Агар сен ундан эгрилигича ҳузурлансанг, ҳузурланиб қолдинг. Агар уни тўғрилайман десанг, синдирасан. Унинг синиши талоғидир», дейилган. Шарҳ: Сиртдан қараганда ушбу ҳадиси шарифни аёллардаги баъзи камчиликлар ва ўша камчиликларни бартараф этиш мумкин эмаслиги ҳақида, деб тушуниш мумкин. Аслида эса бу ҳадиси шариф аёлларнинг эрларидаги ҳақларини билдирувчи ҳадислардандир. Шунинг учун ҳам у «Хотиннинг эридаги ҳақлари» бобида келтирилмоқда. Яъни эр ўз хотинидан содир бўладиган баъзи нуқсонлар учун сабр қилиши, зулм қилмаслиги, тўғриланишини кутиши керак. Бу эса аёлнинг эридаги ҳаққидир. Беайб инсон йўқ. Жумладан, беайб аёл киши ҳам йўқ. Беайб ёлғиз Парвардигорнинг Ўзи. Аллоҳ таоло аёл кишини ўзига хос табиат билан яратган. У эрига хотин, фарзандларига она бўлиши ва бу вазифаларга тегишли масъулиятларни адо этиши лозим. Ана шунинг учун ҳам аёл кишида тез ва таъсирли меҳр кўрсатиш қобилияти бўлиши зарур. Бунинг акси ўлароқ, унда тез аччиқ чиқиш ва оғир нарсани кўтара олмаслик сифати ҳам юзага чиқиб туради. Аёл киши ўз жинсига мос келадиган машаққатлардан юзта ва ундан ҳам кўп эркак киши кўтара олмайдиганини бир ўзи кўтара олади. Аммо ўзига хос бўлмаган қийинчилик, салгина қўпол муомала, бир оғиз ноқулай сўзни кўтара олмаслиги мумкин. Эр ушбу ҳолатларнинг ҳаммасини ҳисобга олган ҳолда хотинига яхши муомалада бўлиши лозим. Шунинг учун ҳам Пайғамбаримиз соллаллоҳу алайҳи васаллам ушбу ҳадисда: «Аёлларга доимо яхшилик қилинг!» демоқдалар. Халқимизда ушбу маъно «Аёл киши яхши сўзнинг гадоси» деган ҳикматли сўз билан ифода қилинади. Бундан эса аёл кишига қилганига яраша эмас, доимо яхши муносабатда бўлиш кераклиги тушунилади. Чунки аёл кишининг асл яратилиши шуни тақозо қилади. Аллоҳ таоло аёл кишини аввал айтиб ўтилган ҳикматларга биноан, шундай қилиб яратган. Бу маъно ҳадиси шарифда «Чунки улар қовурғадан яратилгандирлар. Албатта, қовурғанинг энг эгри жойи юқори қисмидир» деган сўзлар билан ифода қилинмоқда. Бунда Момо Ҳаввонинг Одам алайҳиссаломнинг қовурғасидан яратилганига ишора қилинмоқда. Аллоҳ таоло Одам Атони тупроқдан яратиб, унга жон киритганидан сўнг у кишининг қовурғасидан Момо Ҳаввони яратган. Қовурға ўзи эгри нарса, ўша эгри нарсанинг энг эгри жойи энг юқорисидир. Шунинг учун ҳам аёл кишининг ҳаёлига тез-тез турли ўзига хос фикрлар келиб, ундан ҳар хил амаллар содир бўлиб туриши мумкин. Бу ҳеч ғариб нарса эмас. Худди ушбу сифат Момо Ҳавво онамизда ҳам зоҳир бўлган. Бундай нарсалар у зотнинг қизларида ҳам зоҳир бўлиб туриши эса турган гап. Шунинг учун эркакларга аёлидан содир бўлган ҳар бир нарсани тафтиш қилиб, унинг бошқача бўлиши учун уриниши маслаҳат берилмайди. Балки аёл табиатига мансуб нарсаларни ўз ҳолида қолдириб, сабр қилиш афзал саналади. Ана шунда уруш-жанжаллар озаяди, оиланинг бузилиш ҳавфи йўқолади. Буни ҳадисда «уни тўғрилайман деб уринсанг, синдирасан», дейилмоқда. Демак, аёл кишида содир бўлган ҳар бир эгриликни тўғрилаш учун уриниш яхши натижага олиб келавермайди. Баъзида бу иш оиланинг бузилишига олиб келиши ҳам мумкин. Шунинг учун ҳам иккинчи бир ривоятда «унинг синиши – талоғидир», дейилмоқда. Кези келганида ушбу – аёл кишидан содир бўлганда эр сабр қилиши лозим бўлган нарсалар ахлоқ-одоб ва шахсий муомалаларда бўладиган нуқсонларга боғлиқ эканлигини эслаб қўйишимиз керак. Агар камчиликлар шариат чегарасидан чиқишга бориб етса, сабр қилиш эмас, тузатиш керак бўлади. Демак, аёл кишидан содир бўладиган камчиликларга сабр қилиб, у билан яхши яшашга уриниш эрнинг вазифасидир. Аёл кишининг эридаги ҳақларидан энг муҳими бўлмиш яхши яшаш, унга гўзал муомала қилиш ҳақида шариатимизнинг тавсиялари жуда ҳам кўп. Аллоҳ таоло Қуръони Каримда эрларга хитоб қилиб, «…ва улар ила маъруф билан яшанг!» деган. Бу эса яхши муомала, озор бермаслик, ҳаққини поймол қилмаслик, ёмон кўришни изҳор қилмаслик, ширинсуханлик, қилган яхшиликларини миннат қилмаслик каби ишларда намоён бўлади. (“Ҳадис ва Ҳаёт” китобидан). Валлоҳу аълам!\nГунох иш қилиб қўйдим